மகளிர் டி20 உலக கோப்பையில் பாகிஸ்தானுக்கு எதிரான போட்டியில் மிதாலி ராஜின் அதிரடி அரைசதத்தால் இந்திய அணி 7 விக்கெட்டுகள் வித்தியாசத்தில் வெற்றி பெற்றது . மகளிர் டி20 உலக கோப்பை கிரிக்கெட் தொடர் நடந்துவருகிறது . இதில் 10 அணிகள் இரண்டு பிரிவுகளாக பிரிக்கப்பட்டு ஆடிவருகின்றன . இங்கிலாந்து , தென்னாப்பிரிக்கா , வெஸ்ட் இண்டீஸ் , இலங்கை , வங்கதேசம் ஆகிய 5 அணிகளும் ஏ பிரிவில் ஆடுகின்றன . இந்தியா , பாகிஸ்தான் , ஆஸ்திரேலியா , நியூசிலாந்து , அயர்லாந்து ஆகிய 5 அணிகளும் பி பிரிவில் ஆடுகின்றன . நியூசிலாந்துக்கு எதிரான முதல் போட்டியில் வெற்றி பெற்ற இந்திய அணி , நேற்று பாகிஸ்தானை எதிர்கொண்டு ஆடியது . இதில் டாஸ் வென்ற இந்திய அணி பவுலிங் தேர்வு செய்ததால் பாகிஸ்தான் அணி முதலில் பேட்டிங் ஆடியது . அந்த அணியின் பிஸ்மா மரூஃப் மற்றும் நிதா தர் ஆகியோரின் அரைசதத்தால் அந்த அணி 20 ஓவர் முடிவில் 133 ரன்கள் எடுத்தது . 134 ரன்கள் என்ற இலக்குடன் களமிறங்கிய இந்திய அணியின் தொடக்க வீராங்கனை மிதாலி ராஜ் பொறுப்புடன் ஆடி அரைசதம் அடித்தார் . அவரது அரைசதத்தால் இந்திய அணியின் வெற்றி எளிதானது . மிதாலி ராஜின் அதிரடி அரைசதத்தால் ஆதிக்கம் செலுத்திய இந்திய அணி 19 ஓவரிலேயே இலக்கை எட்டி வெற்றி பெற்றது . 7 விக்கெட்டுகள் வித்தியாசத்தில் இந்திய மகளிர் அணி வெற்றி பெற்றது .


தளபதி விஜய் தற்போது தளபதி 62 திரைப்படத்தின் படப்பிடிப்பில் படு பிஸியாக இருக்கிறார் . ஏ . ஆர் . முருகதாஸ் இயக்கத்தில் இவர் நடித்து வரும் இந்த தளபதி 62 , அரசியல் பற்றி பேசும் படம் என்பதால் , ரசிகர்கள் மத்தியில் இப்போதே எக்கச்சக்க எதிர்பார்ப்பை கிளப்பி இருக்கிறது இந்த படம் . இந்த படத்தில் ஸ்டைலிஷான கெட்டப்பில் வரும் விஜய்க்கு ஜோடியாக , கீர்த்தி சுரேஷ் நடித்துவருகிறார் . தமிழகத்தில் பெரும் அளவிலான ரசிகர்களை கொண்டிருக்கும் நடிகர்களில் விஜய் மிக முக்கியமானவர் . இவருக்கு தமிழகத்தில் மட்டுமல்ல கேரளாவிலும் அதிக அளவிலான ரசிகர்கள் இருக்கின்றனர் . கேரளாவில் அதிக அளவில் ரசிகர்களை கொண்ட ஒரே தமிழ் நடிகர் விஜய் தான் என்றும் கூட சொல்லலாம் . இப்படி ஒரு தொடக்கத்தை அவருக்கு கேரளாவில் ஏற்படுத்தி கொடுத்ததில் , அவரது கில்லி படத்திற்கு முக்கிய பங்கு இருக்கிறது . வரும் ஜூன்22 அன்று தளபதி விஜய் - ன் பிறந்த நாள் வருகிறது . அவரது பிறந்த நாளை கொண்டாட விஜய் ரசிகர்கள் பிரம்மாண்டமான திட்டங்களை வகுத்திருக்கின்றனர் . கேரள விஜய் ரசிகர்களும் அதே போல மாஸான ஒரு திட்டத்தை தீட்டி இருக்கின்றனர் . அதன் படி விஜய் நடித்து ஏற்கனவே செம ஹிட் கொடுத்த , பல திரைப்படங்களை கேரளாவில் 30க்கும் மேற்பட்ட இடங்களில் ரீ - ரிலீஸ் செய்ய திட்டமிட்டிருக்கின்றனர் . இதனால் கேரள விஜய் ரசிகர்கள் , தளபதியின் படங்களை பார்த்து கடந்த கால இனிய அனுபவங்களை , திரையில் மீண்டும் கண்டு ரசிக்கலாம் . என்ற சந்தோஷத்தில் இருக்கின்றனர் .


இதுகுறித்து , அ . தி . மு . க . ஒருங்கிணைப்பாளரும் , தமிழக துணை முதலமைச்சரும் ஓபிஎஸ் இணை ஒருங்கிணைப்பாளரும் , முதலமைச்சருமான எடப்பாடி பழனிசாமி ஆகியோர் கூட்டாக வெளியிட்டுள்ள அறிக்கையில் அ . , விவசாய பிரிவுச் செயலாளர் பொறுப்பில் இருக்கும் பி . கே . வைரமுத்து அப்பொறுப்பில் இருந்து விடுவிக்கப்படுகிறார் . அவர் ஏற்கனவே வகித்து வரும் புதுக்கோட்டை மாவட்டச் செயலாளராக பதவியில் தொடர்ந்து நீடிப்பார் . மாநில அமைப்புச் செயலாளர்களாக முன்னாள் அமைச்சர் ப . முருகையாபாண்டியன் எம் . எல் . ஏ . , தூத்துக்குடியை சேர்ந்த என் . சின்னத்துரை , முன்னாள் மத்திய அமைசசர் செஞ்சி ந . ராமச்சந்திரன் , முன்னாள் அமைச்சர் எம் . பரஞ்ஜோதி ஆகியோர் நியமிக்கப்பட்டுள்ளனர் . வேலுசாமி , முன்னாள் எம் . பி . , பு . அன்பழகனும் , விவசாயப்பிரிவு செயலாளராக அக்ரி எஸ் . எஸ் . கிருஷ்ணமூர்த்தியும் , விவசாய பிரிவு இணைச் செயலாளராக முன்னாள் அமைச்சர் செ . அர்ச்சுணனும் , செயலாளராக சிந்து கே . ரவிச்சந்திரனும் நியமிக்கப்பட்டுள்ளனர் . உதயகுமாரும் , இணைச் செயலாளராக திரைப்பட இயக்குனர் நாஞ்சில் பி . சி . அன்பழகனும் , செய்தித் தொடர்பாளர்களாக நிர்மலா பெரியசாமியும் , திரைப்பட இயக்குனர் லியாகத் அலிகானும் நியமிக்கப்படுகின்றனர் . மன்றத் தலைவராக முன்னாள் எம் . பி . , ஆ . சின்னையா ஆகியோரும் , துணைச் செயலாளர்களாக எம் . கே . செல்வராஜ் , தோப்பு க . அசோகன் , பொருளாளராக முன்னாள் அமைச்சர் வரகூர் ஆ . அருணாசலம் ஆகியோரும் நியமிக்கப்படுகின்றனர் . புரட்சித் தலைவி அம்மா பேரவையின் இணைச் செயலாளர்களாக முன்னாள் அமைச்சரும் , எம் . எல் . ஏ . வுமான தோப்பு என் . சீனிவாசன் ஆகியோரும் , எம் . ஜி . ஆர் . இளைஞர் அணி இணைச் செயலாளர்களாக அ . செல்வமோகன்தாஸ் பாண்டியன் எம் . எல் . ஏவும் , துணைச் செயலாளராக தி . அமுல் கந்தசாமி , மகளிர் அணி துணைச் செயலாளராக அமைச்சர் வி . எம் . ராஜலட்சுமி ஆகியோர் நியமிக்கப்படுகின்றனர் . சிறுபான்மையினர் நலப் பிரிவு இணைச் செயலாளர்களாக கா . மன்றச் செயலாளராக எம் . எல் . ஏ . வி . பன்னீர்செல்வமும் நியமிக்கப்படுகின்றனர் .


ஷங்கர் , ரஜினி கூட்டணியின் ‘2.0’ குறித்து தனது வலைதளத்தில் கிழித்துத் தொங்கவிட்டிருக்கிறார் எழுத்தாளரும் ‘2.0’ வசனகர்த்தா ஜெயமோகனின் ஆத்ம நண்பருமான சாரு நிவேதிதா . யாம் பெற்ற இன்பம் பெறுக இவ்வையகம் . . . . . . சிலரைப் பார்த்து இவர் தப்பான ஆள் என்று சொல்வோம் இல்லையா , அது போல் 2.0 ஒரு தப்பான படம் . பொதுவாகவே ஷங்கரின் படங்கள் ஆரம்பத்திலிருந்தே தப்பான கருத்துக்களை மக்கள் நலனைப் பேணும் கோட்பாடுகளாக முன்வைக்கப்படுகின்றன . 5000 கோடி ஊழல் பண்ணினவன் பற்றிப் பேச்சே இருக்காது ; ஆனால் அம்பது ரூபாய் லஞ்சம் வாங்கும் ட்ராஃபிக் போலீஸை ஷங்கரின் ஹீரோ சுட்டுப் பொசுக்குவான் . இதுதான் ஷங்கரின் சமூகவியல் அறிவு . அதே அறிவுதான் இந்தப் படத்திலும் வெளிப்பட்டிருக்கிறது . அதிலும் கொஞ்சம் கூட சுவாரசியமே இல்லாமல் , படு அலுப்பைத் தரும் விதத்தில் . செல்ஃபோன் டவர்களால் பறவை இனங்கள் அழிகின்றதாம் ; அதனால் மனித இனத்துக்குக் கேடு விளைகிறதாம் . ஆரம்பக் காட்சியில் செல்ஃபோன் டவர்களையும் அதன் பக்கத்தில் சிட்டுக்குருவிகளையும் பார்த்த கணத்திலேயே ஐய்யய்யோ மோசம் போனோமே முடிஞ்சுது கதை என்று தலையில் கையை வைத்து விட்டேன் . ஏனென்றால் , இது போன்ற போலி விஞ்ஞானக் கோட்பாடுகளை நாம் தொடர்ந்து கேட்டுக்கொண்டே தானே இருக்கிறோம் ? ராக்கெட் விடாதீங்க… போய் விவசாயம் பாருங்க… என்று கூச்சல் போடும் தலைவர்களை நாம் பார்க்கிறோம் இல்லையா ? அதேதான் 2.0 . இப்படியே இவர்கள் சட்டை வேட்டி கூடப் போட வேண்டாம் என்று சொல்லி நம்மையெல்லாம் காட்டுமிராண்டி காலத்துக்கு அழைத்துப் போய் விடுவார்கள் . இதுபோன்ற கலாச்சாரப் புரட்சிவாதிகளை நாம் சீனாவில் மா சே துங் ஆட்சியில் பார்த்திருக்கிறோம் . தாலிபான்களின் ஆட்சியிலும் சமீபத்தில் பார்த்தோம் . இப்படிச் சொல்பவர்கள் எல்லாம் அடிப்படையில் தாலிபான்கள் . ஆனால் தாலிபான்களுக்கும் ஷங்கருக்கும் என்ன வித்தியாசம் என்றால் , தாலிபான்களிடம் இருக்கும் அடிப்படை நேர்மை கூட ஷங்கரிடம் இருக்காது . உதாரணம் , செல்ஃபோன் டவர்களால் பறவையினங்கள் அழிந்து மனித குலத்த்துக்குக் கேடு என்று சொல்லும் 2.0 வை 600 கோடி ரூபாயில் எடுத்த லைகா நிறுவனமே செல்போன் விற்பனை செய்யும் நிறுவனம்தான் . அதிலும் ஐரோப்பாவில் . எப்படி இருக்கிறது பாருங்கள் ! ஊருக்கு உபதேசம் செய்பவன் தான் ஊரைக் கெடுப்பதில் முதல் ஆளாக நிற்பான் . படத்தில் சுவாரசியம் என்பது துளிக்கூட இல்லை . முதல் காட்சியில் செல்ஃபோன் டவர்களையும் சிட்டுக்குருவிகளையும் பார்த்ததுமே ரஜினி என்ன செய்யப் போகிறார் , அக்ஷய் குமார் என்ன செய்யப் போகிறார் , ரஜினி கடைசிக் காட்சியில் என்னென்ன வசனம் பேசப் போகிறார் என்ற விபரத்தையெல்லாம் நான் என் அருகில் அமர்ந்திருந்த நண்பரிடம் சொல்லி விட்டேன் . இப்படித் தெரிந்து போனால் அப்புறம் என்னத்தைப் பார்ப்பது ? பறவையியலாளர் சலீம் அலியை வேறு நாற அடித்திருக்கிறார்கள் . ஒரு காட்சியில் படத்தில் வரும் ஆர்னிதாலஜிஸ்ட் பக்ஷிராஜன் பறவைகளைச் சாப்பிடுவதைக் கண்டிப்பது போல் வருகிறது . அதாவது பறவையியலாளர்கள் பறவைகளைச் சாப்பிடக் கூடாது . இது போன்ற அறிவுகெட்டத்தனமான romanticization ஐ சலீம் அலி கடுமையாகக் கண்டித்திருக்கிறார் . அவருக்குப் பிடித்த உணவு பறவை . இது பற்றிப் பலரும் அவ்வப்போது அவரிடம் ஆச்சரியத்தை வெளிப்படுத்தும் போது “அட மூடர்களே , நான் பிறந்ததிலிருந்தே பறவைக் கறிப் பிரியன் . எங்கள் வீட்டு டைனிங் டேபிளில் இல்லாத பறவைகளே கிடையாது… பறவை ஆய்வுக்கும் சைவ உணவுக்கும் என்னய்யா சம்பந்தம் ? ” என்று சொல்லியிருக்கிறார் . அதே சமயம் அழிந்து வரும் விலங்கினங்களை அடிக்கக் கூடாது என்பது வேறு விஷயம் என்றும் கூறுகிறார் . ஆனால் இந்தப் படத்தில் அநியாயத்துக்கு அதையும் romanticise செய்திருக்கிறார்கள் . மேலும் இந்தப் படத்தின் இன்னொரு முக்கியமான பலவீனம் , பறவைகள் காப்பாற்றப்பட வேண்டும் என்று கவலைப்படும் ஒருவன் எப்படி மனிதர்களைக் கொல்லும் அரக்கனாக இருக்கிறான் என்பது . காந்தியைக் கொலைகார வில்லனாகப் பார்ப்பது போல் இருக்கிறது . கதையின் அடிப்படையே கோளாறு என்பதால் எல்லாமே கோளாறு . டெக்னாலஜி விஷயங்களுக்காக சின்னப் புள்ளைங்க பார்க்கலாம் . ஜெயமோகனுக்கு ஒரு வேண்டுகோள்ஃ அடுத்த படத்தில் ஏதாவது வில்லனுக்கு சாரு நிவேதிதா என்று பெயர் வைத்து விடாதீர்கள் .


இலங்கைக்கு எதிரான முதல் ஒருநாள் போட்டியில் 112 ரன்களுக்கு இந்திய அணி சுருண்டது . தர்மசாலாவில் நடந்துவரும் முதல் ஒருநாள் போட்டியில் டாஸ் வென்ற இலங்கை அணி முதலில் பவுலிங்கை தேர்வு செய்தது . தொடக்க ஆட்டக்காரர்களாக களமிறங்கிய ஷிகர் தவனும் கேப்டன் ரோஹித் சர்மாவும் அடுத்தடுத்து வெளியேறினர் . தொடக்கம் முதலே இலங்கை அணியின் பந்துவீச்சை சமாளிக்க முடியாமல் திணறிய இந்திய அணி , இலங்கை அணியின் கட்டுப்பாட்டிலேயே இருந்தது . தினேஷ் கார்த்திக் , மணீஷ் பாண்டே , ஷ்ரேயாஸ் ஐயர் , ஹர்திக் பாண்டியா , புவனேஷ்குமார் என அடுத்தடுத்து விக்கெட்டுகளை இழந்து திணறிய இந்திய அணிக்கு தோனி - குல்தீப் யாதவ் ஜோடி சற்று ஆறுதல் அளித்தது . குல்தீப் யாதவும் ஸ்டம்பிங்கில் வெளியேற , மறுமுனையில் சுதாரிப்பாக தோனி , அரைசதம் கடந்தார் . இந்திய அணிக்கு சற்று நம்பிக்கை துளிர்விட , தோனியுடன் ஆடிக்கொண்டிருந்த பும்ரா அவுட்டாகி பெவிலியன் திரும்பினார் . 65 ரன்கள் எடுத்திருந்த நிலையில் , தோனியும் அவுட்டானார் . 38 . 2 ஓவர்களுக்கு அனைத்து விக்கெட்டுகளையும் இழந்து இந்திய அணி , 112 ரன்கள் மட்டுமே எடுத்தது . இலங்கை அணியில் சிறப்பாக பந்துவீசிய லக்மல் 4 விக்கெட்டுகளை வீழ்த்தி அசத்தினார் .


இந்தியில் தயாராகும் வெப்சீரிஸ்கள் ஆபாசமாக இருப்பதாக விமர்சனங்கள் எழுந்துள்ளது . குறிப்பாக நெட்பிலிக்சில் வெளியான ' லஸ்ட் ஸ்டோரிஸ் ' , ' சேக்ரட் கேம்ஸ் ' ஆகிய வெப் சீரிஸ்களில் படுக்கை அரை காட்சிகளை அப்பட்டமாக காட்டி இருந்தார்கள் . இந்நிலையில் ' சேக்ரட் கேம்ஸ் ' , தொடரில் நவாசுதீம் சித்திக் ஜோடியாக வந்த ராஜஸ்ரீ தேஷ்பாண்டே படுக்கை அரை காட்சியில் நிர்வாணமாக நடித்திருந்தார் . இதற்கு அவர் மீது பலத்த எதிர்ப்பு வலுத்துள்ளது . சமூக வலைத்தளத்தில் ராஜஸ்ரீ தேஷ்பாண்டேவை பலர் விமர்சித்து வருகிறார்கள் . செக்ஸ் காட்சியிலும் , பாலியல் படங்களில் நடிப்பதுபோலவும் நடித்து இருக்கிறீர்களே . . ? இதில் நடிக்க எப்படி சம்மதித்தீர்கள் ? பணம் தான் முக்கியமா ? பணத்துக்காக எப்படி வேண்டுமானாலும் நடிப்பீர்களா . . ? என்றெல்லாம் கடுமையாக ரசிகர்கள் இவரை விமர்சித்து பேசிவருகிறார்கள் . இதற்கு ராஜஸ்ரீதேஷ்பாண்டே பதில் அளித்துள்ளார் . இதுகுறித்து அவர் கூறுகையில் . " நான் நிர்வாணமாக நடித்ததை விமர்சிக்கின்றனர் . பணம்தான் முக்கியமா ? என்றும் கேள்வி எழுப்பியுள்ளனர் . கதைக்கு தேவை என்பதால் நிர்வாணமாக நடித்தேன் . அந்த கதையை பிரபல நாவலில் இருந்து எடுத்துள்ளனர் . அதற்கு அற்புதமான வசனத்தை எழுதி இருந்தனர் . அனுராக் காஷ்யப் சிறப்பாக இயக்கி இருக்கிறார் . நடிக்க வந்த பிறகு படுக்கை அரை காட்சியில் நடிக்க முடியாது என எப்படி கூற முடியும் என ரசிகர்ளிடம் கேள்வி எழுப்பியுள்ளார் நடிகை " .


பாலியல் பலாத்கார வழக்கில் மே 2ஆம் தேதிக்குள் CBI அறிக்கை தரனும் , அதற்க்கு முன் இந்தவஹக்கில் தொடபுடைய பாஜக எம்எல்ஏவைக் கைது செய்ய வேண்டும் என அலாகாபாத் உயர் நீதிமன்றம் அதிரடியாக உத்தரவிட்டுள்ளது . உத்தரப் பிரதேசம் உன்னாவ் மாவட்டம் பங்கர்மாவ் தொகுதி பாஜக எம்எல்ஏ குல்தீப் சிங் செங்கர் . கடந்த ஆண்டு செங்கரும் அவரது சகோதரர் அனில் சிங்கும் தன்னை பாலியல் பலாத்காரம் செய்தனர் என்று உன்னாவ் நகரைச் சேர்ந்த சிறுமி ஒருவர் குற்றஞ்சாட்டியுள்ளார் . இதற்கிடையே , பாதிக்கப்பட்ட சிறுமியின் தந்தை போலீஸ் காவலில் மரணமடைந்தார் . அவரது பிரேதப் பரிசோதனை அறிக்கையில் , உடலில் 18 காயங்கள் இருந்ததாகவும் ரத்தம் மூலம் தொற்று பரவுதல் காரணமாக அவர் இறந்துள்ளதாகவும் கூறப்பட்டுள்ளது . இது தொடர்பாக குல்தீப் சிங் உள்ளிட்டோர் மீது வழக்குப் பதிவு செய்யப்பட்டுள்ளது . இந்நிலையில் , குல்திப் சிங் விவகாரத்தை மத்திய அரசுக்கு உ . பி . அரசு பரிந்துரைத்தது . இந்த வழக்கை விசாரிக்க சிபிஐக்கு மத்திய அரசு உத்தரவிட்டது . இதையடுத்து , இன்று காலை குல்தீப் சிங்கைத் தனது காவலில் எடுத்துள்ள சிபிஐ தொடர்ந்து விசாரணை மேற்கொண்டுவருகிறது . இதற்கிடையே , பாதிக்கப்பட்ட பெண் சார்பில் முதல்வருக்கு அனுப்பியுள்ள கடிதத்தின் அடிப்படையில் அலகாபாத் உயர் நீதிமன்றம் தானாக முன்வந்து நேற்று வழக்கு தொடர்ந்தது . இந்த வழக்கு இன்று ( ஏப்ரல் 13 ) விசாரணைக்கு வந்தது . அப்போது , உத்தரப் பிரதேச அரசின் சார்பில் ஆஜரான வழக்கறிஞர் , குல்தீ்ப் சிங்கை சிபிஐ அதிகாரிகள் அழைத்துச் சென்று விசாரித்துவருவதாகவும் , ஆனால் அவர் கைது செய்யப்படவில்லை எனவும் கூறினார் . இதைத் தொடர்ந்து குல்தீப் சிங்கை இன்னமும் ஏன் கைது செய்யவில்லை எனக் கேள்வி கேட்ட நீதிபதிகள் அவரை உடனடியாகக் கைது செய்ய உத்தரவிட்டனர் . மேலும் , இந்த வழக்கு தொடர்பாக குற்றம்சாட்டப்பட்டவர்கள் தரப்பில் தாக்கல் செய்யப்பட்ட ஜாமீன் மனுக்களையும் நிராகரிக்குமாறு உத்தரப் பிரதேச போலீஸாருக்கும் சிபிஐக்கும் உத்தரவு பிறப்பித்தனர் . இந்த வழக்கு தொடர்பாக எடுக்கப்பட்ட நடவடிக்கை குறித்து மே 2ஆம் தேதிக்குள் விரிவான அறிக்கை தாக்கல் செய்ய சிபிஐக்கு உத்தரவிடப்பட்டுள்ளது .


தோனியை ரசிகர்கள் கிண்டல் செய்தது தனக்கு வியப்பாக இருந்ததாக இங்கிலாந்து வீரர் ஜோ ரூட் தெரிவித்துள்ளார் . இந்திய அணியின் முன்னாள் கேப்டன் தோனி , இந்திய அணிக்கு மூன்றுவிதமான சாம்பியன்ஷிப்பை வென்று கொடுத்தவர் . கடந்த ஆண்டு கேப்டன் பதவியிலிருந்து விலகி அணியில் வீரராக ஆடிவருகிறார் . 37 வயதாகிவிட்ட போதிலும் உடற்தகுதியில் சிறந்து விளங்கும் தோனி , இளம் வீரர்களுக்கு நிகராக தன்னை தற்போதும் நிலைநிறுத்தி கொண்டுள்ளார் . தன் மீது விமர்சனங்கள் எழும்போதெல்லாம் தனது திறமையான பேட்டிங்கால் விமர்சனங்களுக்கு பதிலடி கொடுத்து வந்துள்ளார் தோனி . அண்மையில் ஐபிஎல்லில் கூட அதிரடியாக ஆடி திறமைக்கு வயது தடையில்லை என்பதை நிரூபித்தார் . டெஸ்ட் கிரிக்கெட்டில் தோனியின் ஆட்டமும் கேப்டன்சியும் சரியில்லை என்ற விமர்சனம் எழுந்த சமயத்தில் , 2014ம் ஆண்டு டெஸ்ட் கிரிக்கெட்டில் இருந்து ஓய்வு பெற்றார் . எப்போதெல்லாம் விமர்சனங்கள் எழுகிறதோ அப்போதெல்லாம் தோனி வெகுண்டெழுவது வழக்கம் . உலகளவில் மிகப்பெரிய ரசிகர் பட்டாளத்தை கொண்டுள்ள தோனி , களத்திற்கு வந்தாலே , தோனி . . . தோனி . . . என்ற ஆர்ப்பரிப்பு அரங்கை அதிரவிடும் . அப்படியிருக்கையில் , இங்கிலாந்துக்கு எதிரான இரண்டாவது ஒருநாள் போட்டியில் தோனியின் மந்தமான ஆட்டத்தால் அதிருப்தியடைந்த ரசிகர்கள் , தோனியை சத்தமிட்டது விமர்சித்தது அனைவருக்கும் பெரும் வியப்பை ஏற்படுத்தியது . கிரிக்கெட்டின் தாய்வீடு என்றழைக்கப்படும் லண்டன் லார்ட்ஸ் மைதானத்தில் நடந்த இரண்டாவது ஒருநாள் போட்டியில் , 323 ரன்கள் என்ற இலக்குடன் இந்திய அணி ஆடியது . முதல் மூன்று விக்கெட்டுகளை தொடக்கத்திலேயே இழந்த இந்திய அணியை கோலியும் ரெய்னாவும் மீட்டெடுத்தனர் . 27 ஓவரில் 140 ரன்களுக்கு 4 விக்கெட்டை இழந்தது இந்திய அணி . இப்படியான இக்கட்டான சூழலில் களமிறங்கிய தோனி , 47வது ஓவர் வரை களத்தில் நின்றார் . 20 ஓவர்கள் களத்தில் நின்ற தோனி , அடித்து ஆடவேயில்லை . மந்தமாக ஆடிய தோனி , வெற்றி இலக்கை விரட்ட முற்படவேயில்லை . இங்கிலாந்து பவுலிங்கை அடித்து ஆட தோனி முயற்சிக்கவே இல்லாதது ரசிகர்களுக்கு பேரதிர்ச்சியாக இருந்தது . 59 பந்துகளுக்கு 37 ரன்கள் மட்டுமே எடுத்தார் . தோனி இப்போது அடிப்பார் , இப்போது அடிப்பார் என எதிர்பார்த்த ரசிகர்களுக்கு ஏமாற்றமே மிஞ்சியது . தோனியின் மந்தமான ஆட்டத்தால் அதிருப்தியடைந்த ரசிகர்களில் ஒரு பகுதியினர் , தோனியை சத்தமிட்டு கிண்டல் செய்து விமர்சித்தனர் . இது மைதானத்தில் இருந்த மற்ற ரசிகர்களுக்கு மட்டுமல்லாமல் ஒட்டுமொத்த கிரிக்கெட் ரசிகர்களுக்கும் , கிரிக்கெட் வீரர்களுக்குமே ஆச்சரியத்தை ஏற்படுத்தியது . இதுதொடர்பாக கருத்து தெரிவித்த இங்கிலாந்து வீரர் ஜோ ரூட் , தோனியை ரசிகர்கள் விமர்சித்தது பெரும் வியப்பாக இருந்தது என கருத்து தெரிவித்துள்ளார் . தோனி மீதான விமர்சனம் தொடர்பாக இந்திய கேப்டன் கோலியும் கருத்து தெரிவித்திருந்தார் . தோனியை விமர்சிப்பது சரியல்ல . தோனி போட்டியை வெற்றிகரமாக முடித்துவைத்தால் கொண்டாடுவதும் சரியாக ஆடாதபோது விமர்சிப்பதும் சரியல்ல என கருத்து தெரிவித்திருந்தது குறிப்பிடத்தக்கது .


ஐபிஎல் 11வது சீசன் நேற்று கோலாகலமாக தொடங்கியது . முதல் போட்டியில் சென்னை அணியும் மும்பை அணியும் மோதின . இந்த போட்டியில் பிராவோவின் அதிரடி ஆட்டத்தால் சென்னை அணி திரில் வெற்றி பெற்றது . முதலில் பேட்டிங் செய்த மும்பை அணி , 20 ஓவர் முடிவில் 165 ரன்கள் எடுத்தது . 166 ரன்கள் என்ற இலக்குடன் களமிறங்கிய சென்னை அணி அடுத்தடுத்து விக்கெட்டுகளை இழந்து திணறியது . ஆனால் , ஆட்டத்தின் கடைசி கட்டத்தில் அதிரடியாக ஆடிய பிராவோ , அடுத்தடுத்து சிக்ஸர்களாக விளாசி வெற்றிப்பாதைக்கு அழைத்து சென்றார் . 30 பந்துகளில் 68 ரன்கள் எடுத்து சென்னை அணியின் வெற்றியை உறுதி செய்தார் . ஆட்டநாயகன் விருது பெற்ற பிராவோ பேசுகையில் , சென்னை சூப்பர் கிங்ஸ் அணியில் நான் இணைந்தபின் நான் விளையாடியதில் மிகச்சிறந்த இன்னிங்ஸ் இந்தப் போட்டியாகத்தான் இருக்கும் என நினைக்கிறேன் . இதுபோன்ற ஒரு சிறப்பான இன்னிங்ஸை இதற்கு முன் நான் விளையாடியதில்லை . இது எனக்கு சிறப்பாக அமைந்துவிட்டது . நான் களமிறங்கியதில் இருந்து அணியை வெற்றி பெற வைக்க வேண்டும் என்ற குறிக்கோள் மட்டுமே இருந்தது . அதுதான் எனது வேலையாக இருந்தது . என் வேலை முடியாததால் , நான் அரை சதம் அடித்தபோதும் கூட பேட்டை உயர்த்தவில்லை . இன்னும் வெற்றிக்கு அதிக தூரம் போக வேண்டும் , ஆதலால் பேட்டை உயர்த்துவதைக் காட்டிலும் , அணியை வெற்றிக்கு அழைத்துச் செல்வதில்தான் ஆர்வமாக இருந்தேன் . கடைசி ஓவரில் நான் ஆட்டமிழந்தபோது மிகவும் வேதனைப்பட்டேன் . அணியின் வெற்றிக்காக இத்தனை நேரம் விளையாடிவிட்டு கடைசி நேரத்தில் ஆட்டமிழக்கிறோமே என்று வருந்தேனேன் . ஆனால் , வெற்றி கிடைத்தபின் மகிழ்ச்சியை என்னால் வெளிப்படுத்த முடியவில்லை . என்னால் பேட்டிங்கில் எதிர்பார்த்த அளவுக்கு சிறப்பான பங்களிப்பைச் செய்ய முடியாவிட்டாலும் கூட , இந்தப் போட்டியில் நான் விளையாடியது மிகச் சிறப்பானதாக இருக்கும் என பிராவோ தெரிவித்தார் .


கடந்த மாதம் 22 ஆம் தேதி உடல்நலக் குறைவால் அப்போலோ மருத்துவமனையில் அனுமதிக்கப்பட்டு சிகிச்சை பெற்று வருகிறார் முதலமைச்சர் ஜெயலலிதா . முதலமைச்சரின் உடல்நலம் குறித்து அறிந்துகொள்ள பல்வேறு கட்சி தலைவர்கள் மருத்துவமனை சென்று அவரின் உடல்நலம் குறித்து கேட்டறிந்தனர் . முதலமைச்சர் ஜெயலலிதாவுக்கு தற்போது செயற்கை சுவாசம் கொடுக்கப்பட்டு வருவதாகவும் , கடந்த 2 நாட்களாக தொற்று பாதிப்பு குறைந்து வருகிறது என்றாலும் , குழாய் மூலமே உணவு வழங்கப்படுவதாக அப்போலோ நிர்வாகம் நேற்று அறிக்கை விட்டிருந்தனர் . இந்த நிலையில் கடந்த சில தினங்களுக்கு முன்பு , முதலமைச்சர் ஜெயலலிதாவின் நெருங்கிய நண்பரும் , இந்து பத்திரிக்கையின் முன்னாள் ஆசிரியருமான மாலினி பார்த்தசாரதி தனது டுவிட்டர் பக்கத்தில் , ஜெயலலிதா உடல் நலம் தேறி வருவதாகவும் தற்போது அபாய கட்டத்தை தாண்டி விட்டார் என்ற நம்பகத் தன்மையை வெளிப்படுத்தினார் . இவரின் இந்த டுவிட்டர் பதிவு , அனைவருக்கும் நம்பிக்கையைத் அளித்திருந்தது . அதேபோல் முதலமைச்சர் ஜெயலலிதா உடல்நலம் குறித்து நேற்றும் மாலினி பார்த்தசாரதி டுவிட்டர் பதிவு ஒன்றை வெளியிட்டுள்ளார் . அதில் , ட்ரெகியோஸ்டோமி சிகிச்சைக்கு பின் முதலமைச்சர் ஜெயலலிதாவின் உடல்நிலையில் முன்னேற்றங்கள் உள்ளதாக கூறியுள்ளார் . தற்போது முதலமைச்சருக்கு வென்டிலேட்டர் உதவியும் தேவைப்படவில்லை என்றும் டுவிட்டரில் பதிவு செய்துள்ளார் . மாலினி டுவிட்டரில் தெரிவித்துள்ள இந்த கருத்துகள் தமிழக மக்கள் மனதில் , ஜெயலலிதா மீண்டும் மீண்டும் பணியை மேற்கொள்வார் என்ற நம்பிக்கையை ஏற்படுத்தியுள்ளது . முதலமைச்சர் ஜெலலிதா உடல்நலம் குறித்து , மாலினி பார்த்தசாரதிக்கு தகவல் அளிப்பவர் யார் என்றால் , ஜெயலலிதாவின் நண்பரும் , பத்திரிக்கையாளருமான சோ அளிக்கும் தகவலின் பேரிலேயே மாலினி வெளியிடுவதாக தெரிகிறது .


தமிழக ரேஷன் கடைகளில் பாமாயிலுக்குப் பதிலாக தேங்காய் எண்ணெய் வழங்கும் திட்டம் எதுவும் இல்லை என உணவுத் துறை அமைச்சர் காமராஜ் தெரிவித்துள்ளார் . சென்னை எழிலகத்தில் செய்தியாளர்களிடம் பேசிய உணவுத்துறை அமைச்சர் காமராஜ் , வரும் மார்ச் 1ம் தேதி முதல் ஸ்மார்ட் கார்டு மூலம் ரேஷன் பொருட்கள் வினியோகிக்கப்படும் என தெரிவித்தார் . அதே நேரத்தில் மார்ச் 1 ஆம் தேதி முதல் ஸ்மார்ட் கார்டு இல்லா விட்டாலும் ரேஷன் பொருட்கள் வழங்கப்படும் என அமைச்சர் உறுதி அளித்தார் . இது வரை 1 கோடியே 93 லட்சம் குடும்பங்களுக்கு ரேஷன் கார்டுகள் ஸ்மார்ட் கார்டாக மாற்றி வழங்கப்பட்டுள்ளது என்றும் , . இன்னும் 6,000 பேருக்கு மட்டுமே ஸ்மார்டு கார்டு வழங்க வேண்டி உள்ளது என்றும் அமைச்சர் கூறினார் . பாமாயிலுக்கு பதில் ரேஷனில் தேங்காய் எண்ணெய் வழங்கும் திட்டம் தற்போதைக்கு இல்லை என்றும் அமைச்சர் கூறினார் . இந்த செய்தியாளர் சந்திப்பின்போது , ஸ்மார்ட் ரேஷன் கார்டு தொடர்பான App செயல்படவில்லை என தொடர்ந்து புகார் வருவதாக நிருபர்கள் புகார் தெரிவித்தனர் . அதற்கு மறுப்புத் தெரிவித்த அமைச்சர் , App முறையாக செயல்படுவதாகவும் , புகார் குறித்து உரிய நடவடிக்கை எடுக்கப்படும் என்றும் கூறினார் .


அதிமுகவிலிருந்து முதலமைச்சர் எடப்பாடி பழனிச்சாமி முதல் அனைத்து அமைச்சர்களும் , முன்னாள் அமைச்சர்கள் சிலரும் கூண்டோடு நீக்கப்படுவதாக அவை தலைவர் மதுசூதன அறிவித்துள்ளார் . அதிமுக அணியில் கடந்த 10 நாட்களாக சினிமாவை மிஞ்சும் பரபரப்பு காட்சிகள் நடந்து வருகிறது . சசிகலா அணி ஓபிஎஸ் அணி என 2 பிரிவாக பிரிந்து ஆட்சி அமைக்க உரிமை கோரி வருகின்றனர் . அதிமுக பொது செயலாளர் சசிகலா தேர்வு செல்லாது என மதுசூதனன் அறிவிக்க மதுசூதனன் முதல் ஓபிஎஸ் உள்ளிட்ட அனைவரையும் நீக்குவதாக சசிகலா அறிவிக்க தினந்தோறும் பரபரப்பு காட்சிகள் நிகழ்ந்து வருகிறது . இந்நிலையில் எடப்பாடி பழனிச்சாமி தரப்பினர் ஆட்சியமைக்க அழைக்கப்பட அதற்கு ஒருநாள் முன்பு சசிகலா , டிடிவி தினகரன் , டாகடர் வெங்கடேஷ் உள்ளிட்டோரை கட்சியில் இணைத்து தினகரனுக்கு துணை பொது செயலாளர் பதவியை அளித்தார் . இந்நிலையில் கட்சியிலிருந்து மறைந்த முதல்வர் ஜெயலலிதாவின் எண்ணத்திற்கு மாறாக கட்சியில் இணைக்கப்பட்ட தினகரன் வெங்கடேஷை நீக்குவதாக மதுசூதனன் அறிவித்தார் . பின்னர் அந்த பரபரப்பு அடங்குவதற்குள் கட்சியின் கொள்கை கோட்பாடுகளுக்கு எதிராக மறைந்த முதல்வரின் எண்ணங்களுக்கு மாறாக நடந்து வரும் எடப்பாடி பழனிசாமி , மற்றும் அமைச்சர்கள் , முன்னாள் அமைச்சர்கள் வளர்மதி , கோகுல இந்திரா , உள்ளிட்ட அனைவரையும் அதிமுகவிலிருந்து கூண்டோடு நீக்குவதாக தற்போது அவைத்தலைவர் மதுசூதனன் மீண்டும் ஒரு அறிவிப்பை வெளியிட்டுள்ளார் . இதனால் அதிமுக அணிக்குள் மீண்டும் குழப்பம் ஏற்பட்டுள்ளது . நாளை நடைபெறும் கூட்டத்தில் கட்சியிலிருந்து நீக்கப்பட்ட எடப்பாடி பழனிச்சாமி உள்ளிட்டோருக்கு அதிமுக எம்எல்ஏக்கள் ஆதரவளிக்க வேண்டும் என்று கட்சி கொறடா கேட்டுகொண்டால் அது செல்லாது என இந்த அறிவிப்பின் மூலம் வாதாடலாம் . அதிமுக இடைக்கால பொது செயலாளராக நியமிக்கபட்டது செல்லாது என தேர்தல் ஆணையம் அறிவித்தால் மதுசூதனனின் இந்த அறிவிப்பு வலுப்பெறும் . இதனால் எடப்பாடி ஆட்சியை பெரும்பான்மையை நிருபித்து தொடர்ந்தாலும் அது அவருக்கு சிக்கலை ஏற்படுத்தும் .


ஆசிய கோப்பையை வென்றதற்கு பிறகு ரோஹித் சர்மா கொடுத்திருக்கும் பேட்டி கிரிக்கெட் வட்டாரத்தில் சலசலப்பை ஏற்படுத்தியுள்ளது . ஆசிய கோப்பையில் விராட் கோலிக்கு அளிக்கப்பட்ட ஓய்வால் , கேப்டனாக பொறுப்பேற்று அணியை வழிநடத்திய ரோஹித் சர்மா , தனது கேப்டன்சி திறமையை நிரூபித்தார் . அணியை சிறப்பாக வழிநடத்தி 6 அணிகள் கலந்துகொண்டு ஆடிய ஆசிய கோப்பையை இந்திய அணிக்கு வென்று கொடுத்துள்ளார் . ஏற்கனவே விராட் கோலியின் கேப்டன்சியின் மீது பல்வேறு விமர்சனங்கள் இருந்துவந்த நிலையில் , தனது கேப்டன்சி திறமையை நிரூபித்துள்ள ரோஹித் , இந்திய அணியை வழிநடத்த சரியான கேப்டன் ரோஹித்தா ? கோலியா ? என்ற விவாதத்தை தொடங்கிவைத்துள்ளார் . பவுலர்களை பயன்படுத்தும் விதம் , வீரர்களை கையாளும் திறன் , கள வியூகம் , நிதானம் என அனைத்திலுமே கோலியை விட மேம்பட்ட கேப்டன் தான் என்பதை ரோஹித் சர்மா நிரூபித்துள்ளார் . ரோஹித் சர்மாவின் கேப்டன்சியை கவாஸ்கர் , வாசிம் அக்ரம் போன்ற முன்னாள் ஜாம்பவான்கள் வெகுவாக பாராட்டியுள்ளனர் . கோலிக்கு மிகவும் நெருக்கமான இந்திய அணியின் தலைமை பயிற்சியாளர் ரவி சாஸ்திரியும் ரோஹித்தின் கேப்டன்சியை பாராட்டியுள்ளார் . கோலியின் கேப்டன்சியின் மீதான முக்கியமான விமர்சனம் , அடிக்கடி வீரர்களை மாற்றுவது . ஓரிரு போட்டிகளில் சரியாக ஆடாவிட்டால் வீரர்களை மாற்றுவதால் வீரர்களுக்கு அணியில் தங்களது இடம் குறித்த சந்தேகம் இருந்துகொண்டே இருக்கும் . அது அவர்களின் ஆட்டத்தை பாதிக்கும் . அதனால் வீரர்களுக்கான இடத்தை உறுதிப்படுத்தி அவர்களுக்கு நம்பிக்கையூட்ட வேண்டும் என்று கங்குலி போன்றோர் ஏற்கனவே வலியுறுத்தியுள்ளனர் . ஆனாலும் கோலி , அடிக்கடி வீரர்களை மாற்றிக்கொண்டே இருக்கிறார் . இந்நிலையில் , ஆசிய கோப்பை தொடரை வென்ற பிறகு செய்தியாளர்களிடம் பேசிய ரோஹித் சர்மா அடுக்கடுக்கான அதிரடியான கருத்துகளை தெரிவித்தார் . அவரது பேச்சு கிரிக்கெட் வட்டாரத்தில் சலசலப்பை ஏற்படுத்தியுள்ளது . செய்தியாளர்களிடம் பேசிய ரோஹித் சர்மா , இந்திய அணியின் நிரந்தர கேப்டன் பொறுப்பை வழங்கினால் அதை ஏற்றுக்கொண்டு சிறப்பாக அணியை வழிநடத்த தயாராக இருப்பதாக அதிரடியாக தெரிவித்தார் . மேலும் பல அதிரடிகளை கிளப்பினார் . வீரர்களை மாற்றிக்கொண்டே இருக்கும் கோலியை சாடிய ரோஹித் சர்மா , நானும் பயிற்சியாலரும் வீரர்களுக்கு முழு சுதந்திரமும் உறுதியும் அளித்தோம் . எவ்வித நெருக்கடியும் இல்லாமல் விளையாட உத்தரவாதம் அளித்தோம் . ஒவ்வொரு அணியிலும் இருக்கும் நிலையற்ற சூழலை புரிந்து கொண்டு அணியை வழிநடத்திச் செல்வது அவசியம் . இந்தத் தொடரில் அதை அனைத்தையும் புரிந்து கொண்டு நான் அணியை வழிநடத்தி இருக்கிறேன் . ஒரு கேப்டன் , சக வீரர்களுக்கு நம்பிக்கையை விதைப்பவராக இருக்க வேண்டுமே தவிர பதற்றத்தையும் நாளை விளையாடுவோமா என்ற அச்சத்தையும் உண்டாக்கக்கூடாது . நாங்கள் துபாய் வந்ததுமே தினேஷ் கார்த்திக் மற்றும் அம்பாதி ராயுடு ஆகிய இருவரிடமுமே நீங்கள் இந்த தொடர் முழுவதும் விளையாடுவீர்கள் . அதனால் எவ்வித அழுத்தமும் இல்லாமல் ஆடுங்கள் என்று உறுதியளித்துவிட்டேன் . அவர்களும் சிறப்பாக செயல்பட்டனர் . இப்படித்தான் வீரர்களை நாம் உருவாக்க வேண்டுமே தவிர இரு போட்டிகள் சிறப்பாக செயல்படவில்லை , அதனால் அடுத்த போட்டியில் ஆடுவோமா என்ற நிலையற்ற தன்மையுடன் வீரர்களை விடக்கூடாது . நான் அனைத்து வீரர்களுக்கும் சமமான வாய்ப்புகளை அளித்தேன் , விளையாட வாய்ப்பும் கொடுத்தேன் . வீரர்களின் திறமையை அறிந்து , புரிந்து கொண்டு வாய்ப்பு வழங்கப்பட்டது . ஒரு போட்டியில் ஒரு வீரரின் திறமையை தீர்மானித்துவிட முடியாது . என்னைப் பொருத்தவரை இன்னும் இந்திய அணியில் 4வது மற்றும் 6வது வீரருக்குச் சரியான வீரர்கள் இன்னும் அமையவில்லை . உலகக்கோப்பைக்கு இன்னும் சில போட்டிகள் இருப்பதால் அதற்குள் சரியான வீரர்கள் அமைந்துவிடுவார்கள் என்று நம்புகிறேன் . இப்போது அதைப்பற்றிப் பேச சரியான நேரம் இல்லை . உலகக் கோப்பை வரட்டும் , தெளிவான நிலைப்பாடு எடுப்போம் . அடுத்து வரும் போட்டிகள் நாம் கவலைப்படும் இடத்துக்கான வீரர்களைக் கண்டுபிடிக்க சரியான வாய்ப்பாக அமையும் என முதிர்ச்சியுடன் பேசினார் .


ஒரு ஐபிஎல் சீசனில் ஒரே அணிக்கெதிராக சதமும் அடித்து டக் அவுட்டும் ஆன வீரர்களின் வரிசையில் சென்னை அணி வீரர் அம்பாதி ராயுடுவும் இணைந்துள்ளார் . ஐபிஎல் முதல் தகுதி சுற்று போட்டியில் சென்னை அணியும் ஹைதராபாத் அணியும் மோதின . இந்த போட்டியில் ஹைதராபாத் அணியை 2 விக்கெட் வித்தியாசத்தில் வீழ்த்தி வெற்றி பெற்ற சென்னை அணி , 7வது முறையாக இறுதி போட்டிக்கு தகுதி பெற்றது . இந்த போட்டியில் அம்பாதி ராயுடு டக் அவுட்டாகி வெளியேறினார் . இதே ஹைதராபாத் அணிக்கு எதிரான 46வது லீக் போட்டியில் அம்பாதி ராயுடு சதமடித்தார் . சதமடித்த அணிக்கெதிராக அதே சீசனில் டக் அவுட்டாகியுள்ளார் ராயுடு . ராயுடுவைப்போலவே மற்ற சில வீரர்களும் , ஒரு சீசனில் ஒரே அணிக்கெதிராக சதமும் எடுத்து டக் அவுட்டும் ஆகியுள்ளனர் . அந்த வீரர்களின் பட்டியல்ஃ 1 . டி வில்லியர்ஸ் vs சென்னை சூப்பர் கிங்ஸ் ( 2009 ) 2 . டேவிட் வார்னர் vs கொல்கத்தா நைட் ரைடர்ஸ் ( 2010 ) 3 . கிறிஸ் கெய்ல் vs கிங்ஸ் லெவன் பஞ்சாப் ( 2011 ) 4 . ஆடம் கில்கிறிஸ்ட் vs ராயல் சேலஞ்சர்ஸ் பெங்களூரு ( 2011 ) 5 . முரளி விஜய் vs டெல்லி டேர்டெவில்ஸ் ( 2012 ) 6 . விராட் கோலி vs குஜராத் லயன்ஸ் ( 2016 )


நகர் தொகுதியில் போட்டியிடுவதற்காக நடிகர் விஷால் தாக்கல் செய்த வேட்பு மனு நிராகரிக்கப்பட்டதால் , சோர்ந்து போயிருந்த அவரை டி . டி . வி . தினகரன் தரப்பினர் தங்களுக்கு ஆதரவு அளிக்க வேண்டும் என கேட்டுக் கொண்டதற்கு அவர் மறுத்துள்ளார் . ஏற்கனவே தன் மீது சந்தேகம் இருப்பதால் ஒதுங்கிக்கொள்வாதாக விஷால் தெரிவித்துள்ளார் . சென்னை ஆர் . கே . நகர் தொகுதியில் வரும் 21 ஆம் தேதி இடைத் தேர்தல் நடைபெறவுள்ளது . திமுக , அதிமுக , பாஜக , நாம் தமிழர் கட்சி வேட்பாளர்களும் , டி . டிவி . தினகரன் உள்ளிட்ட 59 வேட்பாளர்கள் இத் தேர்தலில் போட்டியிடுகின்றனர் . இந்நிலையில் திடீர் என நடிகர் விஷாலும் இத் தேர்தலில் போட்டியிடப்போவதாக அறிவித்தார் . இதையடத்து அவர் வேட்பு மனு தாக்கல் செய்தார் . ஆனால் அந்த வேட்பு மனுவில் கையெழுத்திட்ட இருவர் தாங்கள் அந்த படிவத்தில் கையெழுத்திடவில்லை என திடீர் என பல்டி அடித்தனர் . இதனால் விஷாலின் வேட்புமனு நிராகரிக்கப்பட்டது . அதிமுக வேட்பாளர் மதுசூதனனின் ஆட்கள்தான் தனக்கு கையெழுத்திட்டவர்களை மிரட்டி வாபஸ் பெற வைத்தனர் என விஷால் குற்றம்சாட்டினார் . எவ்வளவோ முயன்றும் விஷால் மனு ஏற்றுக்கொள்ளப்படவில்லை இதையடுத்து வேட்பாளர்களுக்கு நேற்று சின்னம் அறிவிக்கப்பட்டது . டி . டி . வி . தினகரனுக்கு பெரிதும் எதிர்பார்க்கப்பட்ட தொப்பி சின்னம் கிடைக்கவில்லை . அதற்கு பதிலாக அவர் கேட்காத குக்கர் சின்னம் அவருக்கு ஒதுக்கப்பட்டது . இந்நிலையில் நடிகர் விஷால் வேட்பு மனு தள்ளுபடி செய்யப்பட்ட பிறகு , அவர் ஒரு சுயேச்சை வேட்பாளருக்கு ஆதரவு கொடுக்கப் போவதாக அறிவித்திருந்தார் . இதையடுத்து டி . டி . வி . தினகரன் தரப்பிலிருந்து விஷாலிடம் பேசினார்களாம் . உங்க ஆதரவு எங்களுக்கு வேண்டும் . தலைவர் உங்களைப் பார்க்க வர ரெடியாக இருக்காரு என்று விஷாலிடம் சொல்லியிருக்கிறார்கள் . ஆனால் விஷால் தரப்பிலோ , ஏற்கெனவே அவர்தான் என்னைத் தேர்தலில் நிற்க வெச்சாருன்னு பேசுறாங்க . இப்போ நான் அவருக்கு ஆதரவு கொடுப்பதாக அறிவிச்சா , ரெண்டு பேரும் கூட்டணி அமைச்சுட்டாங்கன்னு பேசுவாங்க , அதனால் என்னை ஆள விடுங்கப்பா என ஓட்டம் பிடித்திருக்கிறார் . ,


எவ்வளவு அசிங்கப்பட்டாலும் துடைச்சிக்கிட்டு எங்க போக்குல போய்க்கிட்டே இருப்போம் என்று அத்தனை புகார்களையும் புறந்தள்ளிவிட்டு ‘சர்கார்’ ரிலீஸிலேயே குறியாக இருக்கும் நடிகர் விஜய்க்கும் , இயக்குநர் ஏ . ஆர் . முருகதாசுக்கும் சரியான பாடம் புகட்ட உதவி இயக்குநர்கள் சிலர் முடிவெடுத்திருக்கின்றனர் . ‘சர்கார்’ கதை திருட்டுக்கதையே , இதனால் பாதிக்கப்பட்டவருக்கு நியாயம் வழங்கிவிட்டுத்தான் படத்தை ரிலீஸ் செய்யவேண்டும் என்று ஒட்டுமொத்த திரையுலகமும் குரல் எழுப்பினாலும் அது தனது காதில் விழாததுபோல் , மிக அலட்சியமாக நடந்துவருகிறார் வருங்காலத்தில் தமிழக சர்காரை கைப்பற்ற விரும்பும் விஜய் . இன்னொரு பக்கம் இயக்குநர் ஏ . ஆர் . முருகதாஸோ தெனாவட்டின் உச்சக்கட்டமாக , ‘பட ரிலீஸ் பத்தி வீணா வதந்தி பரப்பாதீங்க . என்ன நடந்தாலும் படம் நவம்பர் 6ம் தேதி ரிலீஸ் ஆகியே தீரும்’ என்கிறார் . கதைத்திருட்டு தொடர்பாக ஏ . ஆர் . முருகதாசும் , தயாரிப்பாளரும் வரும் 30ம் தேதி கோர்ட்டில் ஆஜராகி பதிலளிக்கவேண்டும் என்ற உத்தரவையும் மீறி முருகதாஸ் , எங்களைத்தாண்டி எதுவும் இல்ல என்பதுபோல் , பட ரிலீஸ் தொடர்பாக இவ்வளவு ஆணித்தரமாக அறிக்கை விடுவது சினிமாக்காரகளை பெரும் எரிச்சலுக்குள்ளாக்கியிருக்கிறது . முக்கியமாக , கதையைப் பறிகொடுத்து நியாயம் கிடைக்காமல் தவிக்கும் வருண் ராஜேந்திரனுக்கு உதவி இயக்குநர்களின் ஆதரவு நாளுக்கு நாள் வலுத்துவருகிறது . ரிலீஸுக்கு முன் வருண்ராஜேந்திரனை விஜயோ ஏ . ஆர் . முருகதாஸோ சந்தித்து சமரசம் பேசாவிட்டால் அவர்கள் இருவரும் கலந்துகொள்ளும் பத்திரிகையாளர் காட்சியின்போது நூற்றுக்கணக்கான உதவி இயக்குநர்கள் இணைந்து தர்ணா செய்ய முடிவெடுத்திருக்கிறார்களாம் . இந்த செய்தி அறிந்து லைட்டாக அதிர்ந்துபோயிருக்கிறது ‘சர்கார்’ வட்டாரம்


அல்டிமேட் டேபிள் டென்னிஸ் சீசன் - 2 போட்டிகள் ஜூன் 14 - ஆம் தேதி புணேவில் தொடங்குகிறது என்று போட்டி ஒருங்கிணைப்பாளர்கள் தெரிவித்துள்ளனர் . அல்டிமேட் டேபிள் டென்னிஸ் சீசன் - 2 போட்டி ஒருங்கிணைப்பாளர்கள் நேற்று அறிக்கை ஒன்றை வெளியிட்டனர் . அந்த அறிக்கையில் , " ஜூன் 14 - ஆம் தேதி புணேவில் அல்டிமேட் டேபிள் டென்னிஸ் சீசன் - 2 போட்டிகள் தொடங்குகின்றன . அதனைத் தொடர்ந்து ஜூன் 20 - ஆம் தேதி டெல்லியிலும் , 26 - ஆம் தேதி கொல்கத்தாவிலும் ஆட்டங்கள் நடைபெறும் . இறுதி ஆட்டம் கொல்கத்தாவில் ஜூலை 1 - ஆம் தேதி நடைபெறவுள்ளது . இந்த சீசனில் வெற்றியாளருக்கு பரிசுத் தொகை ரூ . 1 கோடியும் , 2 - ஆம் இடம் பிடிப்பவருக்கு ரூ . 75 இலட்சமும் பரிசாக வழங்கப்படவுள்ளது . அரையிறுதியில் தோற்கும் இருவருக்கு ரூ . 50 இலட்சம் வழங்கப்படுவதோடு , சிறப்பாக செயல்பட்டவர்களுக்கு ரூ . 25 இலட்சம் பகிர்ந்து அளிக்கப்பட உள்ளது . இதனிடையே , போட்டியில் பங்கேற்கும் ஆறு அணிகளுக்கான வீரர்கள் தேர்வு வரும் 28 - ஆம் தேதி மும்பையில் நடைபெறவுள்ளது . அதில் ஒவ்வொரு அணியும் தங்களிடம் உள்ள ஒரு இந்திய வீரர் / வீராங்கனையை ஏலத்துக்கு முன்பாகவே தக்கவைத்துக் கொள்ளலாம் . அந்த வாய்ப்பை பயன்படுத்தாத அணிக்கு , முதலில் ஏலம் எடுக்க வாய்ப்பளிக்கப்படும் " என்று அதில் தெரிவிக்கப்பட்டுள்ளது .


கலப்புத் திருமணம் செய்து கொண்ட சங்கர் – கவுசல்யா தம்பதியை சாதி வெறி பிடித்த கவுச்ல்யாவின் குடும்பத்தினரே பட்டப் பகலில் அரிவாளால் வெட்டினர் . இதில் சங்கர் சம்பவ இடத்திலேயே உயிரிழந்தார் . படுகாயங்களுடம் பிழைத்துக் கொண்ட கவுசல்யா , தன் கணவர் சங்கரை இழந்த நிலையில் சாதிக் கொடுமையை எதிர்த்து தொடர்ந்து குரல் கொடுத்து வருகிறார் . கணவர் சங்கரின் நினைவாக சங்கர் சமூக நீதி அறக்கட்டளையை நிறுவி பல்வேறு பணிகளைச் செய்து வருகிறார் . இந்நிலையில் கவுசல்யா கோவை வெள்ளலூரைச் சேர்ந்த பறை இசைக் கலைஞரும் , நிமிர்வு கலையக ஒருங்கிணப்பாளருமான சக்தியை சாதி மறுப்பு மறுமணம் செய்துகொண்டார் . கவுசல்யாவின் மறுமணத்துக்கு சமூக ஆர்வலர்கள் , முற்போக்கு சிந்தனையாளர்கள் , அரசியல் கட்சித் தலைவர்கள் எனப் பலரும் வாழ்த்து தெரிவித்து வருகின்றனர் . இது தொடர்பாக திமுக தலைவர் ஸ்டாலின் வெளியிட்ட வாழ்த்துச் செய்தியில் , சாதி ஆணவத்தால் தனது காதல் இணையரை இழந்ததை தனது சொந்த சோகமாக மட்டும் சுருக்கிப் பார்க்காமல் சமூகக் கட்டமைப்பு தான் இதற்குக் காரணம் என்று செயல்பட்டு வந்த சகோதரி கவுசல்யா - பறை இசைக் கலைஞர் சக்தியை வாழ்வு இணையராக தேர்ந்தெடுத்துக் கொண்டதை அறிந்து மகிழ்கிறேன் . இந்நிகழ்வை உடுமலை சங்கரின் தந்தையும் தம்பியும் பாட்டியும் பங்கேற்றே நடத்தி வைத்திருப்பது கவுசல்யாவின் பொதுநோக்கத்துக்குக் கிடைத்த பாராட்டு . தமிழ்ச்சமூக வார்ப்புகளான கவுசல்யா - சக்தி இருவரும் இல்வாழ்விலும் சமூக வாழ்விலும் சிறந்து விளங்க வாழ்த்துகள் என்று மு . க . ஸ்டாலின் தனது வாழ்த்துச் செய்தியில் தெரிவித்துள்ளார் .


" ஓசி சோறு உண்ணும் ஐயா கி . வீரமணி அவர்கள் இதை பற்றி பேச வேண்டிய அவசியம் இல்லை " என அழகிரியின் மகன் துரைதயாநிதி கி . வீரமணிக்கு பதிலடி கொடுத்துள்ளார் . திராவிட கழகத் தலைவர் கி . வீரமணி தலைமையில் நடைபெற்ற ஊர்வலம் , சென்னை அண்ணா சாலையில் உள்ள பெரியார் சிலையில் இருந்து தொடங்கி , வாலாஜா சாலை வழியாக கருணாநிதி நினைவிடத்துக்கு வந்து சேர்ந்தது . இதன்பின்னர் , கருணாநிதிக்கு மலர்தூவி அஞ்சலி செலுத்தப்பட்டது . இதன்பின்னர் செய்தியாளர்களிடம் பேசிய வீரமணி , தாய்க்கழகமான திராவிடர் கழகம் , திமுகவுக்கு எப்போதும் துணையாக இருக்கும் என்றார் . அப்போது அழகிர்யைபற்றி கேள்வியெழுப்பிய செய்தியாளர்களுக்கு பதிலளித்த கி . வீரமணி , வீட்டில் இருப்பவர்கள் பற்றி கேளுங்கள் , வெளியில் இருந்து விருந்து உண்ண வந்தவர்கள் பற்றி கேட்க வேண்டாம் கோபமாக சொல்லிவிட்டு கிளம்பினார் . இதற்கு பதிலடி கொடுத்த முக அழகிரியின் மகன் துரை தயாநிதி டிவீட் செய்துள்ளார் . அதில் , காலம் காலமாக தி . மு . க விலும் , அ . தி . மு . க விலும் , ஓசி சோறு உண்ணும் ஐயா கி . வீரமணி அவர்கள் இதை பற்றி பேச வேண்டிய அவசியம் இல்லை என்று நினைக்கின்றேன் என திராவிடக் கழகத் தலைவர் வீரமணியை மானபங்கப் படுத்தியுள்ளார் .


கடும் புயல் வெள்ளத்தால் அமெரிக்க மக்கள் பாதிக்கப்பட்டுள்ளதால் அமெரிக்காவில் நடத்தவிருந்த தனது இசைப் பயணத்தை ரத்து செய்துள்ளார் இசையமைப்பாளர் அனிருத் . ‘விவேகம்’ படத்தின் இசைக்காக அனிருத்திற்கு உலகெங்கிலும் இருந்து பாராட்டுக்கள் குவிந்த வந்த வண்ணம் உள்ளன , இந்த நிலையில் அவர் ‘நெவர் எவர் கிவ் அப்” என்ற பெயரில் அமெரிக்காவில் ஒரு இசை நிகழ்ச்சியை இந்த மாதம் நடத்துவதாக திட்டமிட்டு இருந்தார் . ஆனால் , சமீபத்தில் அமெரிக்காவில் பெய்த ஹரிக்கேன் புயல் மழையால் பல நகரங்கள் நீரில் மூழ்கி படுசேதம் அடைந்துள்ளன . இந்த நிலையில் அனிருத் , அமெரிக்காவில் நடத்தவிருந்த இசைப்பயணத்தை ரத்து செய்துள்ளார் . < blockquote class = " twitter - tweet " data - lang = " en " > < p lang = " en " dir = " ltr " > Due to the suffering and damage caused by Hurricane Harvey , our < a href = " https : / / twitter . com / hashtag / NeverGiveUp ? src = hash " > # NeverGiveUp < / a > tour has been pushed to a later date . Our prayers are with you🙏 < / p > & mdash ; Anirudh Ravichander ( @ anirudhofficial ) < a href = " https : / / twitter . com / anirudhofficial / status / 905756429197250560 " > September 7,2017 < / a > < / blockquote > < script async src = " / / platform . twitter . com / widgets . js " charset = " utf - 8 " > < / script > இதுகுறித்து அனிருத் தனது டிவிட்டரில் , “அமெரிக்க மக்கள் ‘ஹர்க்கேன் புயலால் கடும் சேதத்தை சந்தித்துள்ள நிலையில் எனது ‘நெவர் கிவ் அப்’ இசை நிகழ்ச்சியை தற்போது ஒத்தி வைத்துள்ளேன் . நிகழ்ச்சி நடைபெறும் தேதி பின்னர் அறிவிக்கப்படும்’ என்று அதில் தெரிவித்துள்ளார் .


தமிழக பாஜக தலைவர் தமிழிசை சவுந்தர ராஜன் சென்னையிலிருது தூத்துக்குடி செல்லும் விமானத்தில் இன்று பயணம் செய்தார் . தூத்துக்குடி விமான நிலையத்தில் அவரை பார்த்ததும் சோபியா என்ற பெண் பாஜக ஒழிக என கோஷமிட்டுள்ளார் . இதனை அடுத்து , தமிழிசை சவுந்தர ராஜனுக்கும் அந்த பெண்ணுக்கும் வாக்குவாதம் ஏற்பட்டது . பின்னர் , அங்கிருந்த போலீசார் அவரை சமாதானப்படுத்தினர் . கோஷமிட்ட இளம்பெண்ணுக்கு எதிராக விமான நிலைய அதிகாரிகளிடம் தமிழிசை சவுந்தரராஜன் புகார் அளித்தார் . விசாரணையில் , கோஷமிட்டதாக சொல்லப்படும் அந்த இளம் பெண் , தூத்துக்குடியைச் சேர்ந்த மருத்துவரின் மகள் சோபியா என்பதும் , தற்போது அவர் கனடாவில் படித்து வருவதும் தெரியவந்தது . இதனை அடுத்து , சோபியாவை கைது செய்த போலீசார் , அவரை நீதிபதி முன் ஆஜர்படுத்தினர் . சோபியா கைது செய்யப்பட்டதற்கு தமிழக்ம் முழுவதும் கடும் கண்டனம் எழுந்துள்ளது . சமூக வலை தளங்களில் பதவிட்டுள்ள நெட்டிசன்கள் “ பாஜக வின் பாசிச ஆட்சி ஒழிக” என தொடர்ந்து பதிவிட்டுள்ளனர் . இந்நிலையில் திமுக தலைவர் மு . க . ஸ்டாலின் சோபியா கைது செய்யப்பட்டதற்கு எதிர்ப்புத் தெரிவித்த திமுக தலைவர் மு . க . ஸ்டாலின் , ஜனநாயக விரோத கருத்துரிமைக்கு எதிரான தமிழக அரசின் இந்த நடிவடிக்கை கண்டனத்துக்குரியது என குறிப்ட்டுள்ளார் . இப்போது நானும் சொல்கிறேன் “ பாஜக வின் பாசிச ஆட்சி ஒழிக” என்று டுவிட்டரில் பதிவிட்டுள்ள ஸ்டாலின் எத்தனை லட்சம் பேரை உங்களால் கைது செய்ய முடியும் என சவால் விடுத்துள்ளார் . தொடர்ந்து இதே போன்று பலர் தமிழிசையின் செயலுக்கு கண்டனமும் , சோபியாவை விடுதலை செய்ய வேண்டும் எனவும் வலியுறுத்தி வருகின்றனர்


ஏர்செல் - மேக்சிஸ் வழக்கில் குற்றம் சாட்டப்பட்ட தயாநிதி மாறன் கலாநிதி மாறன் உள்ளிட்ட அனைவரையும் விடுதலை டெல்லி சிபிஐ நீதிமன்றம் உத்தரவிட்டுள்ளது . கடந்த ஐக்கிய முற்போக்கு கூட்டணி ஆட்சியின் போது தொலைத் தொடர்பு அமைச்சராக இருந்த தயாநிதி மாறன் , ஏர்செல் நிறுவனத்தின் 2ஜி உரிமத்தை அதன் உரிமையாளர் சிவசங்கரனை மிரட்டி , மலேசியாவின் மேக்சிஸ் நிறுவனத்துக்கு விற்கச் செய்ததாகவும் , அதன் மூலம் சன் குழும நிறுவனங்களில் 743 கோடி ரூபாயை முதலீடாக மொரிஷியஸ் நாட்டின் வழியே பெற்றதாகவும் குற்றச்சாட்டு எழுந்தது . இதுதொடர்பாக டெல்லி சிபிஐ சிறப்பு நீதிமன்றத்தில் வழக்கு விசாரணை நடைபெற்று வந்த நிலையில் , கடந்த 2014ம் ஆண்டு சிபிஐ குற்றப்பத்திரிக்கை தாக்கல் செய்தது . இதேபோல் , கடந்த ஆண்டு அமலாக்கப் பிரிவும் குற்றப்பத்திரிக்கை தாக்கல் செய்ததை அடுத்து , தயாநிதிமாறன் , கலாதிநிதி மாறன் மற்றும் அவருடைய மனைவி காவேரி ஆகியோர் குற்றவாளிகளாக சேர்க்கப்பட்டனர் . இதனிடையே , மாறன் சகோதரர்கள் தாக்கல் செய்த முன்ஜாமீன் மனு மீதான விசாரணை கடந்த மாதம் 24 - ந் தேதி நடைபெற்றது . இதன் தீர்ப்பை பிப்ரவரி 2ம் தேதிக்கு நீதிபதி ஓபி ஷைனி ஒத்தி வைத்திருந்தார் . இந்நிலையில் பிப் . 2ஆம் தேதியான இன்று இந்த வழக்கில் குற்றம் சாட்டப்பட்ட தயாநிதி மாறன் , கலாநிதி மாறன் உள்ளிட்ட இந்த வழக்கில் குற்றம்சாட்டப்பட்ட அனைவரையும் விடுவித்து நீதிபதி ஓபி ஷைனி உத்தரவிட்டார்


தன்னை ஸ்லெட்ஜிங் செய்த ஆஸ்திரேலிய வீரர்களுக்கு ரோஹித் சர்மா கொடுத்த பதிலடி மிகவும் அருமையானது . இந்தியா - ஆஸ்திரேலியா இடையேயான மூன்றாவது டெஸ்ட் போட்டி மெல்போர்னில் நடந்துவருகிறது . இந்த போட்டியில் இந்திய அணி முதல் இன்னிங்ஸை 443 ரன்களுக்கு டிக்ளேர் செய்தது . பின்னர் முதல் இன்னிங்ஸை ஆடிய ஆஸ்திரேலிய அணி வெறும் 151 ரன்களுக்கே ஆல் அவுட்டானது . இதையடுத்து 292 ரன்கள் என்ற வலுவான முன்னிலையுடன் இரண்டாவது இன்னிங்ஸை தொடங்கிய இந்திய அணி மூன்றாம் நாள் ஆட்டநேர முடிவில் 5 விக்கெட் இழப்பிற்கு 48 ரன்கள் எடுத்துள்ளது . இந்த போட்டியில் இந்திய அணியின் முதல் இன்னிங்ஸில் ரோஹித் சர்மா நிதானமாக பேட்டிங் ஆடிக்கொண்டிருந்தார் . வழக்கமாக அவசரப்பட்டு தூக்கி அடித்து அவுட்டாகும் ரோஹித் , அந்த இன்னிங்ஸில் மிகவும் நிதானமாக ஆடினார் . அதனால் அவரை தூண்டிவிடும் வகையில் ஆஸ்திரேலிய கேப்டன் டிம் பெய்ன் மற்றும் ஃபின்ச் இருவரும் ரோஹித்தை சீண்டினர் . ரோஹித் மட்டும் இந்த மைதானத்தில் சிக்ஸர் அடித்துவிட்டால் , நான் மும்பை இந்தியன்ஸ் அணியின் ரசிகராகிவிடுகிறேன் என்று டிம் பெய்ன் சீண்டினார் . மிட் ஆன் ஃபீல்டரை பின்னுக்குத் தள்ளுகிறேன் , நீங்கள் ஐபிஎல்லைப் போல சிக்ஸர் அடியுங்கள் என்று ஃபின்ச் சீண்டினார் . இருவரும் சுற்றிநின்று தூண்டிவிட , அவர்களின் சூட்சமத்தை புரிந்துகொண்ட ரோஹித் , அதைப்பற்றியெல்லாம் பொருட்படுத்தாமல் தொடர்ந்து நிதானமாக ஆடி கடைசி வரை ஆட்டமிழக்காமல் 63 ரன்கள் எடுத்திருந்தார் . இந்நிலையில் , தன்னை ஸ்லெட்ஜிங் செய்தது குறித்து பேசியுள்ள ரோஹித் சர்மா , அவர்கள் பேசியது எனக்கு கேட்டது . ஆனால் எனது முழு கவனமும் அந்த நேரத்தில் பேட்டிங்கில் மட்டும்தான் இருந்தது . டிம் பெய்ன் மட்டும் இங்கு சதமடித்துவிட்டால் , அவரை மும்பை இந்தியன்ஸ் அணியில் எடுக்குமாறு அணி உரிமையாளரிடம் பரிந்துரைக்கிறேன் என்று ரஹானேவிடம் கிண்டலாக தெரிவித்தேன் என்றார் ரோஹித் . டிம் பெய்னின் கிண்டலுக்கு சரியான பதிலடிதான் .


மெர்சல் பட பிரச்சனை காரணமாக முதலமைச்சர் எடப்பாடி பழனிச்சாமியுடன் நடிகர் விஜய் சந்தித்து பேசியுள்ளார் . டைட்டில் தகராறு , கேளிக்கை வரி பிரச்சனை என விஜயின் மெர்சல் படத்திற்கு மேலும் மேலும் சிக்கல் ஏற்பட்டுள்ளது . பட ரிலீசுக்கு இன்னும் நான்கே நாள் உள்ள நிலையில் பல்வேறு பிரச்சனைகள் வரிசை கட்டி நிற்கிறது . எப்படியும் எல்ல பிரச்சனைகளையும் சமாளித்து படத்தை வெளியிட்ட தீருவோம் என தயாரிப்பு தரப்பு ரசிகர்களை சமாதானப்படுத்தி வந்த நிலையில் புறா மூலம் பீட்டா வேட்டு வைத்ததால் தணிக்கை குழு சான்று தர மறுத்துள்ளது . இதனால் சொன்ன நேரத்தில் படம் வெளியாகுமா ஆகாதா என ரசிகர்களை புலம்பி வருகின்றனர் . படம் வெளியாகும் என்ற நம்பிக்கையில் மெர்சலுக்கான முன்பதிவு பல்வேறு திரையரங்குகள் நேற்றே தொடங்கப்பட்டது . அதுமட்டுமல்ல ஆன் லைனில் முன்பதிவு அமோகமாக ஆரம்பித்துள்ளது . இந்நிலையில் , தணிக்கை குழு சான்று பிரச்சனை காரணமாக படம் வெளியாவதை சிக்கல் நீடித்து வருவதால் தயாரிப்புக்குழு விஜயிடம் ஆலோசனை தடத்தியதாக தெரிகிறது . இந்த சூழலில் முதலமைச்சர் எடப்பாடி பழனிச்சாமியுடன் நடிகர் விஜய் சந்திப்பு நடந்துள்ளது . முதலமைச்சரின் க்ரீன்வேஸ் இல்லத்தில் நடைபெறும் இச்சந்திப்பில் , அமைச்சர் கடம்பூர் ராஜூவும் உடனுள்ளார் . மெர்சல் படம் வெளிவருவதில் சிக்கல் நீடிக்கும் நிலையில் , இச்சந்திப்பு நடந்துள்ளது குறிப்பிடத்தக்கது .


ரஜினிகாந்த் நடித்திருக்கும் காலா திரைப்படம் , உலகெங்கிலும் உள்ள திரையரங்குகளில் நாளை ரிலீசாக இருக்கிறது . இந்த திரைப்படத்திற்கு ஆரம்பத்தில் நல்ல வரவேற்பு இருந்தது , ஆனால் ரஜினி தூத்துக்குடி விவகாரத்தில் பேசிய கருத்துக்கள் , ஒட்டு மொத்த தமிழகத்தையும் அவருக்கு எதிராக இப்போது திருப்பி இருக்கிறது . இதனால் காலா படத்திற்கு எதிர்பார்த்த வரவேற்பு கிடைக்கவில்லை . இதற்கெல்லாம் காரணம் , பத்திரிக்கையாளர்கள் சந்திப்பின் போது ரஜினி “ சமூக விரோதிகள் தான் இந்த துப்பாக்கி சூட்டிற்கு காரணம்” என போலீசாருக்கு ஆதரவாக பேசியது தான் . மேலும் அவர் “போராட்டம் போராட்டம்னு போனா நாடே சுடுகாடாகிவிடும்” என்று கூறியது , போராளிகளையும் போராட்டங்களையும் அவமானப்படுத்தும் விதமாக இருந்தது . இதனால் தற்போது ரஜினி குறித்து எதிர்மறையான கருத்துக்களும் மீம்ஸ்களும் வந்து கொண்டிருக்கின்றன . ஆனால் சமீபத்தில் இணையத்தில் வைரலாகி இருக்கும் ஒரு போஸ்டர் , கொஞ்சம் அதிகப்படியாக போய் இருக்கிறது . இந்த போஸ்டரில் ரஜினி அகாலமரணம் அடைந்து விட்டதாக கூறி மரண அறிவிப்பு செய்திருக்கிறார் யாரோ ஒரு விஷமி . அதிலும் ரஜினியை குறித்து மிகவும் தரக்குறைவாகவும் விமர்சித்திருக்கிறார் அந்த போஸ்டரில் . இந்த செயலுக்கு காரணம் யார் ? என தெரியவில்லை . ஆனால் இது கொஞ்சம் டூ மச் .


தோனி கூறிய ஆலோசனையை ஏற்று கேப்டன் ரோஹித் செயல்பட்டதன் எதிரொலியாக ஷாகிப் அல் ஹாசன் விக்கெட் வீழ்த்தப்பட்டது . ஆசிய கோப்பை சூப்பர் 4 சுற்றின் முதல் போட்டியில் வங்கதேசத்தை 7 விக்கெட்டுகள் வித்தியாசத்தில் வீழ்த்தி இந்திய அணி அபார வெற்றி பெற்றது . துபாயில் நடந்த இந்த போட்டியில் , முதலில் பேட்டிங் செய்த வங்கதேச அணி , 49.1 ஓவரில் 173 ரன்களுக்கு ஆல் அவுட்டானது . ஓராண்டுக்கு பிறகு மீண்டும் ஒருநாள் அணியில் ஆடிய ஜடேஜா , அபாரமாக பந்துவீசி 4 விக்கெட்டுகளை கைப்பற்றினார் . 174 ரன்கள் என்ற இலக்குடன் களமிறங்கிய இந்திய அணியின் கேப்டனும் தொடக்க வீரருமான ரோஹித் சர்மா பொறுப்புடன் ஆடி , இறுதிவரை ஆட்டமிழக்காமல் நின்று அணியை வெற்றி பெற செய்தார் . 36 . 2 ஓவரில் இலக்கை எட்டி இந்திய அணி 7 விக்கெட்டுகள் வித்தியாசத்தில் அபார வெற்றி பெற்றது . இந்த போட்டியில் , தோனி உலக கோப்பை வரை அணியில் எதற்குத்தேவை என்பதை நிரூபித்துக் காட்டினார் . ஜடேஜா வீசிய 10வது ஓவரில் இரண்டாவது பந்தை இரண்டு முறை நோ பாலாக வீசினார் . முதல் ஃப்ரீஹிட்டை தவறவிட்ட ஷாகிப் அல் ஹாசன் இரண்டாவது ஃப்ரீஹிட்டை பவுண்டரி விளாசினார் . பின்னர் அடுத்த பந்தை ஸ்கொயர் லெக் திசையில் பவுண்டரி விளாசினார் . அப்போது ஸ்கொயர் லெக் திசையில் ஃபீல்டர் இல்லாமல் ஓபனாக கிடந்தது . அதை பயன்படுத்தி ஷாகிப் பவுண்டரி அடித்தார் . அந்த நேரத்தில் தவான் , முதல் ஸ்லிப்பில் நின்றார் . தவான் அந்த இடத்தில் தேவையில்லை ; அதே நேரத்தில் ஸ்கொயர் லெக் திசையில் ஃபீல்டர் தேவை என்பதை அறிந்த தோனி , ரோஹித்திடம் தவானை ஸ்லிப்பில் இருந்து தூக்கி ஸ்கொயர் லெக் திசையில் நிறுத்துமாறு அறிவுறுத்தினார் . கேப்டன் ரோஹித்தும் தோனியின் ஆலோசனையை ஏற்று செயல்பட்டார் . அதன்விளைவாக அடுத்த பந்தே ஸ்கொயர் லெக் திசையில் மீண்டும் பவுண்டரி அடிக்க முயன்று தூக்கி அடித்த ஷாகிப் அல் ஹாசன் , தவானிடம் கேட்ச் கொடுத்து அவுட்டானார் . தோனி பேட்டிங்கில் சோபிக்கவில்லை என்ற விமர்சனங்கள் இருந்தாலும் , இதுபோன்ற சிறந்த ஆலோசனைகளை தனது அனுபவத்தின் வாயிலாக கேப்டனுக்கும் வீரர்களுக்கும் வழங்குவதற்காகவே உலக கோப்பை வரை தோனி கண்டிப்பாக ஆடவேண்டும் .


திரையரங்கம் சென்று படம் பார்ப்பதை , நடுதர மக்கள் தவிர்க்க முக்கிய காரணம் குடும்பத்துடன் தியேட்டருக்கு சென்றால் குறைந்த பட்சம் ரூ . 1000 செலவு செய்ய வேண்டும் என்பது தான் . குறிப்பாக படம் பார்க்க எடுக்கப்படும் டிக்கெட்டின் விலையை விட , அங்கு குழந்தைகளுக்கு நொறுக்கு தீனி வங்கித் தர செலவு செய்யும் தொகை அதிகம் . சாதாரண திரையரங்களை விட மல்டிப்ளக்ஸ் தியேட்டர் என்றால் செலவு எக்கச்செக்கம் . இதெல்லாம் நினைத்து ஒரு நிலையில் படம் பார்க்கும் ஆசையே பலருக்கு போய் விடுகிறது . இந்நிலையில் மஹாராஷ்டிராவில் உள்ள மல்டிபிளக்ஸ் தியேட்டர்கள் மற்றும் சினிமா ஹால்களில் படம் பார்க்க வரும் ரசிகர்கள் தண்ணீர் பாட்டீல் கூடகொண்டு செல்ல முடியாத நிலையில் கட்டுப்பாடுகள் விதிக்கப்பட்டன . மேலும் தியேட்டர் வளாகத்திற்குள் விற்கப்படும் நொறுக்கு தீனிகளை தான் வாங்க வேண்டும் என கட்டாயப்படுத்தப்படுகின்றனர் . இதனை எதிர்த்து ஒருவர் மும்பை ஐகோர்ட்டில் வழக்கு தொடர்ந்தார் . மேலும் இந்த வழக்கை விசாரித்த மஹாரஷ்டிரா அரசு என்ன நடவடிக்கை எடுத்துள்ளது என கேள்வி எழுப்பி , விலையை ஒழுங்குப்படுத்திட உரிய நடவடிக்கை எடுக்க வேண்டும் என அம்மாநில அரசுக்கு கோர்ட் உத்தரவிட்டது . இதையடுத்து மஹாராஷ்டிரா அரசு சட்டம் திருத்தம் கொண்டு வந்துள்ளது . தற்போது மஹராஷ்டிரா சட்டசபை மழைக்கால கூட்டத்தொடரில் சட்ட திருத்தம் இயற்றப்பட்டது . இனி வரும் ஆகஸ்ட் 1 - ம் தேதி முதல் தியேட்டர்களின் புதிய முறை அமல்படுத்தபடஉள்ளதாகவும் , அதன்படி தியேட்டர் வரும் ரசிகர்கள் தங்களது வீட்டிலிருந்தே நொறுக்குத்தீனி , ஸ்நாக்ஸ் போன்றவற்றை கொண்டு வரலாம் என தெரிவித்துள்ளது . இதனால் மக்கள் மகிழ்ச்சியடைதுள்ளனர் .


1994ம் ஆண்டு வெளியான ’1942 எ லவ் ஸ்டோரி’ படத்தில் இடம் பெற்ற ஏக் லடுக்கி கோ தேகா தோ ஐஸா லகா என்ற சூப்பர் ஹிட் பாடல் வரிகளைக் கொண்ட நீளமான தலைப்பில் ஒரு படம் தயாராகியிருக்கிறது . முந்தைய படத்தில் அனில்கபூர் நடித்திருக்க தற்போதைய படத்தில் ஹீரோயினாக அவர் மகள் சோனம் கபூர் நடித்திருக்கிறார் . நேற்று ட்ரெயிலர் வெளியிடப்பட்டது வரை ரகசியமாக வைக்கப்பட்டிருந்த இப்படம் தொடர்பான இரண்டு தகவல்கள் தற்போது லீக்காகி வைரலாகி வருகின்றன . இப்படம் குறித்து ரகசியம் காத்துவந்த சோனம் ‘இது ஒரு வித்தியாசமான காதல் கதை’ என்று மட்டுமே சொல்லி வந்தார் . அந்த வித்தியாசம் என்பது லெஸ்பியன் காதல் என்பது வெளிச்சத்துக்கு வந்துள்ளது . அதே போல் சோனம் கபூரின் காதலியாக நடித்தவரும் நேற்றுவரை ரகசியமாக வைக்கப்பட்டிருந்தார் . தற்போது அவருடைய பெயரும் லீக்காகியுள்ளது . அவர் ’கேடி பில்லா கில்லாடி ரங்கா’ முதல் கடந்த வாரம் ரிலீஸான ‘சிலுக்குவார்பட்டி சிங்கம்’ வரை சுமார் பதினைந்துக்கும் மேற்பட்ட தமிழ்ப்படங்களில் நடித்திருக்கும் ரெஜினா . ஆனால் படம் ரிலீஸாகும் வரை யாருக்கும் பேட்டி தரக்கூடாது என்று தயாரிப்பாளர் தரப்பில் கெடுபிடி இருப்பதால் ரெஜினா பத்திரிகையாளர்களிடம் பேச மறுக்கிறார் .


ஆஸ்திரேலியாவை 492 ஓட்டங்கள் வித்தியாசத்தில் வீழ்த்தி 3 - 1 என்ற கணக்கில் டெஸ்ட் தொடரைக் கைப்பற்றி அசத்தியது தென்னாப்பிரிக்க அணி . தென்னாப்பிரிக்கா - ஆஸ்திரேலியா இடையே 4 - வது டெஸ்ட் கிரிக்கெட் போட்டி ஜோகன்னஸ்பர்ஸ் நகரில் நடைபெற்றது . போட்டியின் ஐந்தாவது நாளான நேற்று வேகப்பந்து வீச்சாளர் பிலாண்டர் அதிரடி பந்து வீச்சால் ஆஸி அணி 119 ஓட்டங்களுக்கு அனைத்து விக்கெட்டுகளையும் இழந்தது . 21 ஓட்டங்களுக்கு 6 விக்கெட்டுகளை வீழ்த்திய பிலாண்டர் தனது 54 - வது டெஸ்ட் போட்டியில் 200 - வது விக்கெட்டையும் வீழ்த்தினார் . 4 - வது டெஸ்டின் முடிவில் தென்னாப்பிரிக்க அணி முதல் இன்னிங்ஸில் 488 ஓட்டங்களும் , இரண்டாவது இன்னிங்ஸில் 344/6 ( டிக்ளேர் ) பெற்றிருந்தது . அதிகபட்சமாக டூப்பிளெசிஸ் 120 ஓட்டங்கள் , டீன் எல்கர் 81 ஓட்டங்களை எடுத்தனர் . ஆஸி தரப்பில் பேட் கம்மின்ஸ் அதிகபட்சமாக 4 விக்கெட்டுகளை வீழ்த்தினார் . ஆஸ்திரேலிய அணி முதல் இன்னிங்ஸில் 221 ஓட்டங்களையும் , இரண்டாவது இன்னிங்ஸில் 119 ஓட்டங்களையும் மட்டுமே எடுத்தது . ஆஸி அணி தரப்பில் ஜோபர்ன்ஸ் மட்டுமே அதிகபட்சமாக 42 ஓட்டங்களை எடுத்தார் . தென்னாப்பிரிக்கா தரப்பில் பிலாண்டர் 21 ஓட்டங்களை மட்டுமே கொடுத்து 6 விக்கெட்டுகளை வீழ்த்தினார் . இந்தப் போட்டியின் சிறந்த வீரராக பிலாண்டரும் , டெஸ்ட் தொடரின் சிறந்த வீரராக காகிஸா ரபாடாவும் தேர்வு செய்யப்பட்டனர் . தென்னாப்பிரிக்க அணி கடந்த 1969 - 70 - ஆம் ஆண்டுக்கு பின் தனது சொந்த மண்ணில் முதன்முறையாக டெஸ்ட் தொடரில் ஆஸ்திரேலியாவை வீழ்த்தி வெற்றி பெற்றுள்ளது .


திருமணத்திற்கு பின் குழந்தைகளை வளர்க்க வேண்டும் என சில காலம் திரையுலகை விட்டு ஒதுங்கியே இருந்த நடிகை ஜோதிகா , தற்போது மீண்டும் நடிக்க துவங்கி விட்டதால் , எப்போதும் பிஸியாகவே இருக்கிறார் . தற்போது ஜோதிகாவை வைத்து ' மொழி ' படத்தை இயக்கிய இயக்குனர் ராதா மோகன் இயக்கத்தில் , மீண்டும் பல வருடங்களுக்கு பின் ' காற்றின் மொழி ' படத்தில் நடித்து வருகிறார் . இந்த திரைப்படம் ஏற்கனவே , நடிகை வித்தியா பாலன் நடிப்பின் இந்தியில் வெளியான ' துமாரி சூளு ' என்கிற படத்தின் ரீமேக்காக எடுக்கப்பட உள்ளது . தீபாவளி பின் இந்த படத்தின் ரிலீஸ் தேதி அறிவிக்கப்படும் என படக்குழுவினர் தெரிவித்துள்ளனர் . இந்த நிலையில் இந்த படத்தில் ஜோதிகாவின் இரட்டை சகோதரிகளாக உண்மையான இரட்டை சகோதரிகளான சீமாதனேஜா மற்றும் சிந்து சேகரன் ஆகியோர் நடித்துள்ளனர் . இதே இரட்டை சகோதரிகள் தான் ' துமாரி சூளு ' படத்தில் வித்யாபாலனுக்கும் சகோதரிகளாக நடித்துள்ளனர் என்பது குறிப்பிடத்தக்கது . இந்நிலையில் இந்த இரட்டை சகோதரிகள் ஜோதிகாவுடன் ' காற்றின் மொழி ' படத்தின் படப்பிடிப்பின் போது எடுத்துக்கொண்ட புகைப்படம் தற்போது முதல் முறையாக உள்ளது . ரேடியோ ஆர்ஜேவாக ஜோதிகா நடித்திருக்கும் இந்த படத்தில் , நடிகர் விதார்த் , ஜோதிகாவின் கணவராக நடித்துள்ளார் . மேலும் தெலுங்கு நடிகை லட்சுமி மஞ்சு மற்றும் சிறப்பு தோற்றத்தில் சிம்பு ஆகியோர் நடித்துள்ளனர் . ஒரு சிறு கேரக்டரில் யோகிபாபுவும் நடித்துள்ளார் என்பது குறிப்பிடத்தக்கது .


ரசிகர்களை பொருத்தவரையில் விஜய்யாக இருந்தாலும் அஜித்தாக இருந்தாலும் எப்படி கொண்டாடி வருகின்றனரோ அதேபோல் அவர்களுடைய பிள்ளைகளைப் பற்றி எந்த ஒரு தகவல் வெளிவந்தாலும் அவர்களுக்கு ஸ்பெஷல் தான் . இந்நிலையில் ஏற்கனவே நடிகர் விஜய்யின் மகன் சஞ்சய் ' வேட்டைக்காரன் ' படத்தில் இன்ட்ரோ பாடலுக்கு தந்தை விஜயுடன் நடனமாடி விஜய் ரசிகர்களுக்கு சர்ப்ரைஸ் கொடுத்தார் . இதனையடுத்து தெரி படத்தில் விஜயின் மகள் திவ்யாவும் ஒரு காட்சியில் நடித்தார் என்பது குறிப்பிடத்தக்கது . நடிகர் விஜயின் மகன் சஞ்சய் சிறுவயதில் எப்படி இருப்பார் என பல புகைப்படங்கள் வெளியானது . ஆனால் இப்போது எப்படி இருப்பார் என யாரும் பார்த்தது இல்லை . இவர்களது பள்ளியில் நடந்த விளையாட்டுப் போட்டியில் மகள் திவ்யாவின் டென்னிஸ் விளையாடும் போது நடிகர் விஜய் பெற்றோர்கள் பார்வையாளர்கள் இருக்கையில் கடைசியாக அமர்ந்து ரசிக்கும் புகைப்படம் வெளியாகி வைரலாகியுள்ளது . அதேபோல விஜயின் மகன் சஞ்சய்யின் புகைப்படமும் வெளியாகியுள்ளது . இதில் அவர் நல்ல உயரமாகவும் , அசப்பில் விஜய் போலவும் உள்ளார் . இந்த புகைப்படத்தை விஜய் ரசிகர்கள் வைரலாக பகிர்ந்து வருகின்றனர் .


தமிழ் சினிமாவின் முன்னணி ஹீரோகள் இன்று பிற மொழிகளில் அதிக கவனம் செலுத்தி வருகிறார்கள் . அதிலும் குறிப்பாக தெலுங்கு மற்றும் மலையாளம் தான் இவர்களின் குறிக்கோள் என்று சொல்லலாம் . தெலுங்கில் அதிக கவனம் செலுத்தும் நடிகர்கள் என்றால் அது கார்த்தி , சூர்யா , விஜய் , விஜய் ஆண்டனி மற்றும் விஷால் . இதில் சூர்யா மற்றும் கார்த்திக்கு மிக பெரிய வரவேற்ப்பு உள்ளது . விஜய் ஆண்டனிக்கு ஒரு படம் மட்டும் தான் கை கொடுத்தது . விஜய் தெலுங்கில் கொஞ்சம் தற்போது கவனம் செலுத்துகிறார் என்று கோடம்பாக்கம் வட்டாரத்தில் பேசப்பட்டு வருகிறது . அதனால் தான் பைரவா படத்தை மிக பிரமாண்டமாக ரிலீஸ் செய்ய சொல்லி இருக்கிறாராம் . ஆனால் விஜய்க்கு மலையாளத்தில் இருக்கும் மார்கெட் மிக பெரியது . அங்கு இருக்கும் மலையாள படங்கள் வியாபாரத்தை விட இவர் படத்துக்கு வியாபாரம் அதிகம் . அந்த மார்க்கெட்டில் இப்பொழுது சிவகார்த்திகேயன் அலை வீச ஆரம்பித்துள்ளது . எப்படியாவது மலையாள மார்கெட்டில் ஒரு மிக பெரிய இடத்தை பிடிக்கணும் என்று ஆசைப்பட்டுதான் பகத் பாசில் வேலைக்காரன் என்ற படத்தில் நடிக்க வைத்துள்ளார் என்று கிசுகிசுக்கபடுகிறது . சிவகார்த்திகேயன் நடித்த ரெமோ திரைப்படம் மலையாள வட்டாரத்தில் மிக பெரிய வெற்றியை கொடுத்தும் இதற்கு ஒரு முக்கிய காரணம் . விஜய்யின் தெலுங்கு ஆசை போல சிவகார்த்திகேயன் மலையாள ஆசை என்றுதான் சொல்லவேண்டும் . ஒரு வேலை விஜய் மார்கெட் உடைக்க சிவகார்த்திகேயனின் திட்டம் தீட்டியிருக்காரோ ?


சர்கார் ஆடியோ வெளியீட்டுவிழாவில் ‘நான் முதல்வரானால் . . . என்று பேசி அதற்கான பலன்களை அடைந்து விஜய் சற்று அமைதிகாத்தாலும் அவரது ரசிகர்கள் அவரை அவ்வளவு லேசில் விடுவதாயில்லை . சில தினங்களுக்கு முன் ஆளுங்கட்சி , எதிர்க்கட்சி ஆகிய இரண்டையும் ஒழித்து ‘சர்கார்’ ஆட்சி மலரப்போகிறது என்ற அறிவிப்புடன் மதுரையைக் கலக்கிய போஸ்டர்களைத் தொடர்ந்து , நேற்று ஒட்டுமொத்த தமிழகத்தையும் புதிய சர்கார் போஸ்டர் புரட்டிப்போட வந்திருக்கிறது . அப்போஸ்டரில் இதுவரை தமிழகத்தை ஆண்ட முதல்வர்கள் முதல் தற்போது ஆண்டுகொண்டிருக்கும் எடப்பாடியாரின் புகைப்படங்கள் வரை இடம்பெற்றிருக்கின்றன . அவர்களுக்கு அருகில் அன்னார் விஜயின் புரட்சி ஒரு விரல் . அடுத்து அவரது படம் இடம்பெற்றிருக்கிறது . அதாவது எடப்பாடியாருக்கு அடுத்த முதல்வர் விஜயேதானாம் . ‘ஸ்பெஷல் ஷோவுக்கு பெர்மிஷன் வாங்குறதுக்கே எவ்வளவு முக்கு முக்குனாய்ங்க . இதுல அடுத்த முதல்வரா ? ? அடங்குங்கண்ணா . .


கொல்கத்தாவில் இறந்து போன தாயாரின் உடலை பதப்படுத்தி வைத்துக் கொண்டு மூன்று ஆண்டுகளாக பென்சன் தொகையை பெற்று வந்த தந்தை மற்றும் ககனை போலீசார் கைது செய்துள்ளனர் . மேற்குவங்க மாநிலம் கொல்கத்தா எஸ்என் சட்டர்ஜி ரோட்டில் வசித்து வந்தவர் சுபா பிரதா மஜூம்தார் . இவரது தாய் பினா மஜூம்தார் . தந்தை கோபால் மஜூம்தார் . தாய் பினா கடந்த 2015 ஆம் ஆண்டு உடல் நலக்குறைவினால் மரணமடைந்தார் . பினா மஜூம்தார் ஓய்வு பெற்ற அரசு ஊழியர் என்பதால் அவருக்கு தொடர்ந்து பென்சன் வந்து கொண்டிருந்தது . ஆனால் பினா மரணமடைந்ததால் பென்சன் கிடைப்பது நின்றுவிடும் என்பதை உணர்ந்த சுபா பிரதா மஜூம்தார் , தனது தாய் இறந்ததை யாரிடமும் சொல்லாமல் மறைத்துவிட்டார் . அதே நேரத்தில் தாயின் உடலை வீட்டுக்கு கொண்ட வந்த அவர் பல்வேறு ரசாயன கலவைகளை பயன்படுத்தி பதப்படுத்தி வைத்து உள்ளார் . அத்துடன் அவருடைய கைரேகையை பயன்படுத்தி மாதம் மாதம் பென்சனை பெற்றுள்ளார் . அண்மையில் போலீசார் சுபாபிரதா வீட்டில் சோதனை நடத்தி அவரது தாயாரின் உடலை கைப்பற்றி உள்ளனர் . பினா உடலில் இருந்து முக்கிய பாகங்களை எடுத்து விட்டு சுபாபிரதா அந்த உடலை மம்மி போல் பதப்படுத்து வைத்து இருந்தது விசாரணையில் தெரிய வந்தது . மேலும் சுபாபிரதா தனது தாய் உயிருடன்தான் இருக்கிறார் என்பதற்குரிய சான்றிதழைப் பெற்று வைத்து இருந்து இருக்கிறார் . வங்கியில் இருந்து ஒவ்வொரு மாதமும் ரூ . 50 ஆயிரம் பென்சன் தொகையை பெற்று வந்து உள்ளார் . இதே போல் சுபா பிரதா மஜூம்தாரின் தந்தையும் அரசு ஊழியர் என்பதால் அவர் இறந்து விட்டால் அவரது உடலையும் பதப்படுத்தும் வகையில் ஏற்பாடுகள் செய்திருந்தார் . இதையடுத்து தந்தை , மகன் இருவரைலயும் போலீசார் கைது செய்தனர் . பென்சன் தொகையை வாங்குவதற்காக இப்படி எல்லாமா செய்வார்கள் என அப்பகுதி மக்கள் சுபா பிரதா மஜூம்தாரை ஆச்சரியமாக பார்க்கின்றனர் .


இன்று தமிழ்சினிமாவின் நம்பர் ஒன் காமெடியன் என்றால் அது சத்தியமாக யோகிபாபுதா . விஜயின் ‘சர்கார்’ படத்தில் அவருக்குப் பதிலாக கள்ள ஓட்டுப் போடுபவராக சின்ன வேடத்தில் நடித்தாலும் இணையம் முழுக்க பரபரப்பாகப் பேசப்பட்டவர் யோகிபாபு . அடுத்த விஜய் படத்திலும் மெயின் காமெடினாக கமிட் ஆகியிருக்கும் யோகி பாபு இன்னொரு பக்கம் அஜீத்தின் விஸ்வாசம்’ படத்திலும் வீடு கட்டி விளையாடிருக்கிறார் . அந்த ‘இருவர்’ குறித்தும் யோகி பாபுவிடம் கேட்டபோது . . . “இவங்க ரெண்டுபேருமே எனக்கு ஒண்ணுதான் . பிரித்துப்பார்க்கப் பிடிக்கலை . இரண்டு பேர்கிட்டேயும் நிறைய அனுபவங்கள் இருக்கு . நான் ரொம்ப சின்ன நடிகர் . ஆனால் இரண்டு பேருமே என்னைப் பக்கத்துல கூப்பிட்டு உட்கார வைத்து அழகு பார்த்தாங்க . விஜய் சார்கூட நடிக்கிறப்போ , நான் அவரைக் கலாய்த்து ஏதாவது வசனம் பேசினால் அதை மனசார ஏற்றுக்கொண்டு சிரிக்கிறார் . ‘விஸ்வாசம்’ படத்துல அஜித் சார்கூட நடிக்கிறப்போ , அவரை கலாய்த்து ஒரு வசனம் . பேசுறதுக்கு முன்னாடி அவர்கிட்ட ‘அண்ணே . . . பேசட்டுமா ? ’ன்னு தயங்கிக் கேட்டேன் . அதுக்கு , ‘என்ன யோகி பாபு இப்படிக் கேட்குறீங்க . . . இது உங்க வேலை . அதுக்குத்தான் உங்களுக்கு சம்பளம் தராங்க . கூசாமப் பேசுங்க’ன்னு சொன்னார் . இப்படிப் பேசுனதுலேயே , எனக்கு தயக்கம் போய் , தைரியம் வந்துடுச்சு”என்று கூறியுள்ளார் .


உயிர் கொல்லி எனப்படும் ஹெச்ஐவி தொற்று ஏற்படவில்லையா என்று கேட்டவருக்கு ஸ்ரீ ரெட்டி யாரும் எதிர்பார்க்காத பதிலை அளித்து ரசிகர்களை வியப்பில் ஆழ்த்தியுள்ளார் . தெலுங்கு நடிகை ஸ்ரீ ரெட்டியை தெரியாதவர்கள் யாரும் இருக்கமாட்டர்கள் . ஏனெனில் தெலுங்கையடுத்து தற்போது தமிழ் திரையுலகம் பக்கம் தனது கவனத்தை திருப்பியுள்ளார் . இந்நிலையில் அவர் தற்போது சென்னைக்கு வந்துள்ளார் . ஸ்ரீ ரெட்டி சென்னைக்கு வந்த கையோடு ஃபேஸ்புக் லைவில் வந்து ரசிகர்கள் கேட்ட கேள்விகளுக்கு பதில் அளித்து வருகின்றார் . அவர் யார் , யார் பெயரை எல்லாம் வெளியிடப் போகிறாரோ என்ற எதிர்பார்ப்பு இளைஞர்கள் இடையே எதிர்பார்ப்பு அதிகரித்துள்ளது . தன்னை போன்று பாதிக்கப்பட்ட பெண்களுக்கு உதவி செய்ய சென்னை வந்துள்ளதாக அவர் கூறியுள்ளார் . இந்த 3 நாட்கள் என்ன நடக்கப் போகிறதோ என்று ரசிகர்கள் எதிர்பார்க்கிறார்கள் . ஸ்ரீ ரெட்டி ஃபேஸ்புக் லைவில் வந்து ரசிகர்கள் கேட்ட கேள்வி அனைவரையும் வியப்பில் ஆழ்த்தியது . இத்தனை ஆண்களுடன் இருந்திருக்கிறீர்களே உங்களுக்கு இன்னும் ஹெச் . ஐ . வி . தொற்று ஏற்படவில்லையா ? என்று ரசிகர் ஒருவர் ஸ்ரீ ரெட்டியிடம் கேட்டார் . இதற்கு பதில் அளித்த அவர் உங்களின் அக்கறைக்கு நன்றி மிஸ்டர் என்று தொடங்கினார் . ஆணுறைகள் பற்றி உங்களுக்கு தெரியாது என்று நினைக்கிறேன் . செக்ஸ் பற்றி எனக்கு நன்கு தெரியும் என்றார் . மேலும் என்னை காத்துக் கொள்ளவும் தெரியும் . 4 மாதங்களுக்கு ஒரு முறை ஹெல்த் செக்அப் செய்வேன் . என்னிடம் பணம் இல்லை ஆனால் உடல்நலம் உள்ளது . ஹெச் . ஐ . வி . இல்லை காய்ச்சல் வந்தால் கூட இறந்துவிடலாம் என்று பதில் அளித்துள்ளார் . பட வாய்ப்பு தருவதாக கூறி ஏமாற்றிவிட்டார்கள் என்று நான் விளம்பரம் தேட கூறவில்லை . திரைவுலகில் இனி இது போன்று நடக்காமல் இருக்க வேண்டும் என்று தொடர்ந்து ஸ்ரீ ரெட்டி கூறியுள்ளார்


தேணான்டாள் பிலிம்ஸின் பிரமாண்ட தயாரிப்பில் , அட்லீ இயக்கத்தில் , ஆஸ்கர் நாயகன் இசையில் தளபதி நடிப்பில் மிரட்டலாக உருவாகியிருக்கும் மெர்சல் படம் ஒரு பக்கம் பல இன்னல்களை சந்தித்தாலும் அதே வேளையில் பல சாதனைகள் செய்வதில் எந்த குறையும் இல்லை எப்பொழுதும் சாதனை செய்வதில் தளபதிக்கு ஈடு தளபதிதான் என சொல்லும் அளவிற்கு வியாபாரத்தில் சக்கைப்போடு போட்டுள்ளது . அக்டோபர் 8 ஆம் தேதி தீபாவளி பண்டிகையன்று மிக பிரமாண்டமாக வெளியாகவுள்ள தளபதி விஜயின் ‘மெர்சல்’ படத்திற்கு எதிரான் எழுந்த அனைத்து பிரச்சினைகளும் தீர்ந்த நிலையில் , ரிலீஸ் பணிகளை தயாரிப்பு தரப்பு துரிதப்படுத்தியுள்ளது . இதற்கிடையே கடந்த ஞாயிற்றுக்கிழமை வெளியான புதிய புரோமோ டீசர்கள் ரசிகர்களிடம் பெரும் வரவேற்பை பெற்றுள்ளது . டீசர் பெற்ற லைக்குகள் , யுடியுபில் 2 கோடிக்கும் அதிகமான பார்வையாளரை கவர்ந்த டீசர் , ஐரோப்பாவில் உள்ள மிகப்பெரிய திரையரங்கமான ரெக்ஸில் பிரீமியர் காட்சி , என ‘மெர்சல்’ படம் மூலம் பல பெருமைகளை பெற்று வரும் விஜய் சக நடிகர்களின் படத்தை மிஞ்சியுள்ளது . இதுஒருபுறமிருக்க சமுகவலைதளங்களில் செய்யும் சாதனையால் படக்குழு மெர்சலாக உள்ளனர் . அதுமட்டுமல்ல , கேரளாவில் ' மெர்சல் ' அதிக திரையரங்கங்களில் வெளியிடப்பட்டுள்ளது . இந்திய அளவில் வசூலில் சாதனை படைத்த ' பாகுபலி ' யையே கேரளாவில் 302 திரையரங்கங்களில் வெளியிடப்பட்ட நிலையில் , ' விவேகம் ' 320 திரையரங்கங்களில் வெளியாகி சாதனை படைத்தது . இந்த சாதனையை முறியடிக்கும் விதத்தில் ' மெர்சல் ' 350 திரையரங்குகளில் வெளியிடப்படவுள்ளது . விஜய் என்கிற மாஸ் நடிகருக்கு இருக்கும் வியாபாரம் , வசூல் இவைகளை மனதில் வைத்து இப்படத்திற்கு ஏராளமான பொருட்ச்செலவில் தயாரிக்கப்பட்டுள்ளது . அதேபோல செலவுக்கு ஏற்ப இப்படத்தை வியாபாரம் செய்ய முடியாது என்பதால் தயாரிப்பு தரப்பு தமிழ்நாடு முழுவதும் வினியோக முறையில் இப்படத்தின் வியாபாரத்தை தொடங்கியுள்ளனர் . மேலும் , சென்னை நகர விநியோக உரிமையை அபிராமி மெஹாமால் 10 கோடி ரூபாய் டெபாசிட்டாக கொடுத்து வாங்கியுள்ளனர் .


அனைத்து மாநிலங்களையும் கைப்பற்ற துடிக்கும் பாஜக , ஆர் . கே . நகரில் ஆயிரம் ஓட்டாவது பெறுமா என்பதே பெரும் கேள்விக்குறியாகி உள்ளது . 2014 மக்களவைத் தேர்தலில் வெற்றி பெற்று பிரதமர் மோடி தலைமையில் மத்தியில் ஆட்சியமைத்த பாஜக , அதன்பிறகு நடந்த பெரும்பாலும் வெற்றியையே ருசித்து கொண்டிருக்கிறது . உத்தரப் பிரதேசம் , உத்தரகண்ட் , கோவா , மணிப்பூரில் தொடங்கி அண்மையில் குஜராத் , இமாச்சல பிரதேசம் ஆகிய மாநிலங்களின் சட்டமன்ற தேர்தலில் வெற்றி பெற்று பாஜக செலுத்தி வருகிறது . காங்கிரஸ் ஆட்சியிலிருந்து இமாச்சலிலும் காங்கிரஸை வீழ்த்தி பாஜக வெற்றி பெற்றது . அனைத்து மாநிலங்களிலும் பாஜகவோ அல்லது தங்களின் கூட்டணியில் இருக்கும் பிராந்திய கட்சிகளோதான் ஆட்சியில் இருக்க வேண்டும் என்பதிலும் தங்களின் ஆதிக்கம் அனைத்து மாநிலங்களிலும் இருக்க வேண்டும் என்பதிலும் பாஜக உறுதியாக உள்ளது . இப்படி , இந்தியா முழுதும் ஆதிக்கம் செலுத்திவரும் பாஜக , தமிழ்நாட்டில் காலூன்ற முடியாமல் தவித்து வருகிறது . ஆர் . கே . நகர் இடைத்தேர்தலில் போட்டியிட்ட பாஜக வேட்பாளர் கரு . நாகராஜன் , 10 சுற்று வாக்கு எண்ணிக்கை முடிந்த நிலையில் , வெறும் 626 வாக்குகளை மட்டுமே பெற்றுள்ளார் . இன்னும் 9 சுற்றுகள் மட்டுமே எஞ்சியுள்ள நிலையில் , ஆயிரம் வாக்குகளை எட்டுவாரா என்பதே கேள்விக்குறியாக உள்ளது . இந்தியாவின் அனைத்து மாநிலங்களையும் ஆட்சி செய்ய துடிக்கும் , மத்தியில் ஆட்சியில் இருக்கும் பாஜக , ஆர் . கே . நகரில் ஆயிரம் வாக்குகள் வாங்கினாலே பெரிய விஷயம் என்ற நிலையில்தான் தமிழகத்தில் அக்கட்சியின் நிலை உள்ளது . பாஜக வேட்பாளரை விட நோட்டாவிற்கு அதிகமான வாக்குகள் பதிவாகியிருப்பது குறிப்பிடத்தக்கது .


வன்முறையை தூண்டும் விதமாக பேசுபவர்கள் எல்லாம் சிறையில் தான் இருக்க வேண்டும் என மன்சூர் அலிகான் கைது குறித்து அமைச்சர் ஜெயக்குமார் கருத்து தெரிவித்துள்ளார் . சென்னை - சேலம் பசுமை வழி சாலை அமைக்கும் திட்டத்திற்கு விவசாயிகளும் மக்களும் எதிர்ப்பு தெரிவித்து வருகின்றனர் . சாலை விரிவாக்கத்திற்காக விவசாய நிலங்கள் உட்பட பல்லாயிரக்கணக்கான ஏக்கர் நிலங்கள் கைப்பற்றப்படும் . அதனால் பாதிக்கப்படக்கூடிய விவசாயிகளும் மக்களும் எதிர்ப்பு தெரிவித்து வருகின்றனர் . இதற்கிடையே சேலம் மாவட்டத்திற்கு சென்று நீர்நிலைகளை பார்வையிட்ட நடிகர் மன்சூர் அலிகான் , பின்னர் செய்தியாளர்களிடம் பேசியபோது , எட்டுவழிச்சாலையை அமைத்தால் எட்டு பேரை கொன்றுவிட்டு சிறைக்கு செல்வேன் என்று ஆவேசமாக பேசினார் . அதனால் வன்முறையை தூண்டும் விதமாக பேசியதாக மன்சூர் அலிகான் மீது வழக்கு பதிவு செய்யப்பட்டு , இன்று காலை சென்னை விருகம்பாக்கத்தில் உள்ள அவரது வீட்டில் கைது செய்யப்பட்டார் . இந்நிலையில் , இன்று செய்தியாளர்களிடம் பேசிய அமைச்சர் ஜெயக்குமாரிடம் , மன்சூர் அலிகான் கைது குறித்து கேள்வி எழுப்பப்பட்டது . அதற்கு பதிலளித்த அமைச்சர் ஜெயக்குமார் , மன்சூர் அலிகான் கைது செய்யப்பட்டதில் எந்தவித உள்நோக்கமும் இல்லை . பேசுவதற்கும் விமர்சிப்பதற்கும் ஒரு வரைமுறை இருக்கிறது . அதைமீறி வன்முறையை தூண்டும் வகையில் பேசினால் , சட்ட ரீதியான நடவடிக்கை எடுக்கப்படும் . ஜனநாயக நாட்டில் வன்முறையை தூண்டும் விதமாக பேசுவதோ , சட்டத்தை கையில் எடுப்பதோ குற்றமாகும் . அப்படிப்பட்டவர்கள் சிறையில் தான் இருக்க வேண்டும் என அமைச்சர் ஜெயக்குமார் பதிலளித்தார் .


நல்லா கேட்டுகோங்க . . . அரசியலில் நான் தான் சீனியர் . . அவங்க சினிமாவில் மட்டுமே . . . விஜயகாந்த பளார் பளார் . . ! தேமுதிக தலைவர் விஜயகாந்த் இன்று சென்னை அம்பத்தூரில் நடந்த நிகழ்ச்சி ஒன்றில் கலந்துக் கொண்ட பின் செய்தியாளர்களை சந்தித்து பேசினார் அப்போது , செய்தியாளர்களின் பல கேள்விகளுக்கு மனதில் உள்ளதை அப்படியே பதிலாய் கொட்டினார் . . . . . அதாவது , ரஜினி கமல் இருவரும் சினிமாவில் தான் தனக்கு சீனியர் , அரசியலில் நான் தான் அவர்களுக்கு சீனியர் என குறிப்பிட்டு உள்ளார் . ரஜினியின் ஆன்மீக அரசியல் என்பது புதுமையானது . . கமலின் ட்விட்டர் அரசியல் என்பது வேறு ஒரு புதுமையானது . . . ஆனால் களத்தில் இறங்கி பணியாற்றிய பெருமை , விஜயகாந்துக்கு உண்டு . . இந்த அரசியல் அனுபவத்தை பார்க்கும் போது விஜயகாந்த் சீனியர் தான் என மக்கள் கருத்து தெரிவிக்கின்றனர் . மேலும் , திமுக தரப்பிலிருந்து விஜகாந்துக்கு ஒரு அழைப்பு காத்திருக்கு என்று அரசியல் விமர்சனம் கூறுகிறது . பி . ஜே . பி பற்றி வாய் திறந்த விஜயகாந்த் , தமிழகத்தில் அவர்கள் கை அல்ல கால் கூட ஊன்ற முடியாது என தெரிவித்து உள்ளார் .


பிரபல தனியார் தொலைக்காட்சி ஒளிபரப்ப பட்ட டப்பிங் சீரியல் மூலம் அணைத்து தரப்பு ரசிகர்களுடையே வரவேற்பை பெற்றவர் நாகினி புகழ் மௌனிராய் . இதில் நாகினியாக நடிக்கும் மவுனி ராய்க்கு ஏகப்பட்ட ரசிகர்கள் . இதனால் இவரை நாயகியாக வைத்து படம் எடுக்கவும் ஒரு சில ஏற்பாடுகள் நடைபெற்று வருகிறது . இந்நிலையில் இவர் படப்பிடிப்பு தளத்தில் நன்றாக குடித்துவிட்டு ஆட்டம் போட்டதாக ஒரு செய்தி காட்டு தீ போல் பரவியது . இவரின் செயலால் படக்குழு மிகவும் கஷ்டப்பட்டதாகவும் இதனால் படப்பிடிப்பு ரத்து செய்யப்பட்டதாகவும் கூறப்பட்டது . ஆனால் தற்போது வந்த தகவல்படி , மவுனி ராய் சீரியலில் இடம்பெறும் ஒரு காட்சிக்காக குடித்தது போல் நடித்திருக்கிறார் . இந்த ஷாட் முடிந்த பிறகு படப்பிடுப்பி முடிக்க பட்டு பேக்அப் ஆகியிருக்கிறது . சீரியலுக்காக எடுக்கப்பட்ட காட்சியை யாரோ தவறாக நிஜத்தில் அவர் குடித்துவிட்டு ஆட்டம் போட்டிருப்பதாக வதந்தியை கிளப்பி விட்டிருக்கின்றனர் .


ஹைதராபாத் அணிக்கு எதிரான நேற்றைய போட்டியில் தோல்வியை தழுவியதன் மூலம் , பிளே ஆஃப் சுற்றுக்கு தகுதி பெறும் வாய்ப்பை டெல்லி அணி இழந்துவிட்டது . டெல்லி மற்றும் ஹைதராபாத் அணிகளுக்கு இடையேயான 36வது ஐபிஎல் லீக் போட்டி நேற்று ஹைதராபாத்தில் நடைபெற்றது . டாஸ் வென்ற டெல்லி அணியின் கேப்டன் ஷ்ரேயாஸ் ஐயர் , முதலில் பேட்டிங்கை தேர்வு செய்தார் . டெல்லி அணியின் தொடக்க வீரர்களாக பிரித்வி ஷா மற்றும் மேக்ஸ்வெல் களமிறங்கினர் . மேக்ஸ்வெல் வெறும் 2 ரன்னில் ரன் அவுட் ஆகி வெளியேறினார் . வழக்கம்போல அதிரடியாக ஆடி ரன்களை குவித்தார் பிரித்வி ஷா . பிரித்வி ஷாவின் அதிரடியால் டெல்லி அணியின் ரன் வேகம் அதிகரித்தது . 36 பந்துகளுக்கு 65 ரன்கள் குவித்து பிரித்வி ஆட்டமிழந்தார் . கேப்டன் ஷ்ரேயாஸ் ஐயர் 44 ரன்கள் அடித்தார் . ரிஷப் பண்ட் 18 ரன்களில் ஆட்டமிழந்தார் . அடுத்தடுத்து விக்கெட்டுகள் வீழ்ந்ததால் டெல்லி அணியின் ரன் வேகம் குறைந்தது . ஆனால் கடைசி நேரத்தில் விஜய் சங்கர் அதிரடியாக ஆடினார் . 20 ஓவர் முடிவில் டெல்லி அணி 5 விக்கெட் இழப்பிற்கு 163 ரன்கள் எடுத்தது . 164 ரன்கள் என்ற இலக்குடன் களமிறங்கிய ஹைதராபாத் அணியின் தொடக்க வீரர்கள் அலெக்ஸ் ஹேல்ஸ் மற்றும் ஷிகர் தவான் ஆகியோர் நல்ல தொடக்கத்தை அமைத்து கொடுத்தனர் . இருவரும் இணைந்து முதல் விக்கெட்டுக்கு 76 ரன்கள் சேர்த்தனர் . ஹேல்ஸ் 45 ரன்களிலும் தவான் 33 ரன்களிலும் ஆட்டமிழந்தனர் . மனீஷ் பாண்டே 21 ரன்களில் வெளியேறினார் . இதையடுத்து வில்லியம்சனுடன் யூசுப் பதான் ஜோடி சேர்ந்தார் . இந்த ஜோடி இறுதிவரை நின்று வெற்றியை உறுதி செய்தது . கடைசி ஓவரில் 14 ரன்கள் தேவைப்பட்டது . கிறிஸ்டியன் வீசிய அந்த ஓவரில் அடுத்தடுத்து சிக்ஸர் , பவுண்டரி விளாசி ஹைதராபாத் அணியை பதான் வெற்றியடைய செய்தார் . இதையடுத்து ஹைதராபாத் அணி 7 விக்கெட் வித்தியாசத்தில் வெற்றி பெற்றது . ஆட்டநாயகனாக ரஷீத் கான் தேர்வு செய்யப்பட்டார் . இந்த போட்டியில் தோல்வியடைந்ததன் மூலம் பிளே ஆஃப் சுற்றுக்கு தகுதி பெறும் வாய்ப்பை டெல்லி அணி இழந்துவிட்டது . இதுவரை 10 போட்டிகளில் ஆடி 3ல் மட்டுமே வெற்றி பெற்று 6 புள்ளிகளை பெற்றுள்ளது டெல்லி அணி . 16 புள்ளிகளை பெற்றால்தான் பிளே ஆஃப் சுற்றுக்கு தகுதி பெறுவது உறுதியாகும் . டெல்லி அணிக்கு எஞ்சியிருக்கும் 4 போட்டிகளிலும் வெற்றி பெற்றால்கூட 14 புள்ளிகளை மட்டுமே பெற முடியும் . எனவே பிளே ஆஃப் சுற்றுக்கு தகுதி பெறும் வாய்ப்பை டெல்லி அணி இழந்துவிட்டது . ஹைதராபாத் அணியும் சென்னை அணியும் ஏற்கனவே தலா 14 புள்ளிகளை பெற்றுவிட்டன . அந்த இரண்டு அணிகளும் இன்னும் ஒரு போட்டியில் வெற்றி பெற்றாலே போதும் . பஞ்சாப் அணியும் கொல்கத்தா அணியும் தலா 10 புள்ளிகளை பெற்றுள்ளன . அவை இரண்டும் இன்னும் 3 போட்டிகளில் வெற்றி பெற வேண்டும் . கொல்கத்தா அணிக்கு இன்னும் 5 போட்டிகளும் பஞ்சாப் அணிக்கு இன்னும் 6 போட்டிகளும் எஞ்சியுள்ளன . மற்றபடி மும்பையும் பெங்களூருவும் எஞ்சிய 5 போட்டிகளிலுமே வெற்றி பெற்றால் பிளே ஆஃப் சுற்றுக்கு தகுதிபெற முடியும் . ஆனால் , பஞ்சாபும் கொல்கத்தாவும் முன்னணியில் இருப்பதால் , இனிவரும் போட்டிகள் சுவாரஸ்யமாகவும் விறுவிறுப்பாகவும் இருக்கும் .


ரஜினிகாந்த் நடிப்பில் பா . ரஞ்சித் இயக்கிய ' காலா ' திரைப்படம் வரும் ஏப்ரல் 27 - ம் தேதி ரிலீஸ் ஆகும் என்று அதிகாரபூர்வமாக அறிவிக்கப்பட்டுள்ளது . இந்நிலையில் , பட வெளியீட்டுக்கான இறுதிகட்டப் பணிகள் முடுக்கிவிடப்பட்டுள்ளன . டீசர் ரிலீஸ் மற்றும் ஆடியோ வெளியீட்டுக்கான பணிகள் தீவிரமாக நடந்து வருகிறது . ' காலா ' படத்தின் டீசர் வரும் மார்ச் மாதம் 1 - ம் தேதி வெளியாவதாக இப்படத்தின் தயாரிப்பாளர் தனுஷ் சற்று நேரத்திற்கு முன்பாக தனது ட்விட்டரில் அறிவித்துள்ளார் . கபாளிபடத்தை அடுத்த பா . ரஞ்சித் இயக்கத்தில் ரஜினிகாந்த் நடித்துள்ள படம் ' காலா ' . சந்தோஷ் நாராயணன் இப்படத்திற்கு இசையமைத்துள்ளார் . வுண்டர்பார் பிலிம்ஸ் நிறுவனம் சார்பாக தனுஷ் தயாரிக்கிறார் . ' காலா ' வரும் ஏப்ரல் 27 - ம் தேதி ரிலீஸ் ஆகும் என்று அதிகாரபூர்வமாக அறிவிக்கப்பட்டுள்ளது . இந்தப் படத்தின் படப்பிடிப்பு கடந்த ஆண்டே முடிந்து விட்டபோதும் , ' 2 . O ' படத்திற்காக காலா படத்தின் ரிலீஸை தள்ளி வைத்தனர் . அதனால் காலா டீசர் வெளியீட்டையும் தள்ளி வைத்திருந்தனர் . தற்போது ' 2 . O ' தள்ளிப் போனதால் , அந்தப் படம் வெளியாகயிருந்த ஏப்ரல் 27 - - ம் தேதி ' காலா ' திரைக்கு வருகிறது . இந்நிலையில் , ' காலா ' படத்தின் டீசர் ரிலீஸ் தேதி அறிவிக்கப்பட்டுள்ளது . மார்ச் 1 - ம் தேதி டீசர் வெளியிடப்படும் என தனுஷ் தனுஷின் ட்விட்டர் பக்கத்தில் அதிகாரப்பூர்வ அறிவிப்பு வெளியாகி உள்ளது . " இந்த கரிகாலனோட முழு ரவுடித்தனத்த பாத்தது இல்லல . . ? பாப்பீங்க ! " எனும் வசனம் இந்த டீசரில் இடம்பெற இருக்கிறதாம் . அதேபோல , “ஆரம்பத்துல அப்பாவியா நடிக்க நான் மாணிக்கமும் இல்ல , குமுதவள்ளிய தேடிப்போற கபாலியும் இல்லடா . . . பத்துபேரு நிக்கிற சண்டையில ரண்டு பேரு கால ஒடச்சி , மூனுபேரு கையை உடைச்சி , மிச்சம் இருக்குற அஞ்சி பேர ஏன் கால பிடிச்சி கண்ணீர் விட்டு கதற வைக்கிறானே அந்த காலாடா கால கரிகாலன்” என நீளமான வசனமும் அடுத்து வரும் டிரெய்லரில் இடம்பெறுமாம் . தனுஷ் தயாரிக்க , லைகா நிறுவனம் பிரமாண்டமாக வெளியிடும் இந்தப் படத்தில் , ரஜினியுடன் நானா படேகர் , சமுத்திரக்கனி , ' வத்திக்குச்சி ' திலீபன் , ரமேஷ் திலக் , மணிகண்டன் , ஹுமா குரேஷி , அஞ்சலி பட்டேல் , சாக்ஷி அகர்வால் மற்றும் பலர் நடித்துள்ளனர் .


ஐபிஎல் கிரிக்கெட் தொடரில் பிளே ஆப் சுற்றுக்கு நாங்கள் நிச்சயம் தகுதி பெறுவோம் எங்கள் அணிக்கு இப்போதும் வாய்ப்பு இருக்கிறது என கொல்கத்தா அணியின் ஆல்ரவுண்டர் கிறிஸ் வோக்ஸ் தெரிவித்தார் . ஐபிஎல் கிரிக்கெட் தொடரின் 41 - ஆவது லீக் ஆட்டம் கொல்கத்தாவில் புதன்கிழமை நடைபெற்றது . இதில் , 4 விக்கெட் வித்தியாசத்தில் கொல்கத்தா நைட் ரைடர்ஸ் அணியைத் தோற்கடித்து ரைஸிங் புணே சூப்பர்ஜயன்ட்ஸ் வென்றது . கொல்கத்தா அணி தொடர்ச்சியாக இரு ஆட்டங்களில் தோற்றுள்ளது . இந்த நிலையில் , அந்த அணியின் கிறிஸ் வோக்ஸ் கூறியதுஃ “எங்கள் அணியினர் இப்போதும் நம்பிக்கையோடு இருக்கிறார்கள் . அடுத்ததாக சில முக்கிய ஆட்டங்களில் விளையாடவுள்ளோம் . அதில் வென்று பிளே ஆப் சுற்றுக்கு தகுதி பெறுவோம் . இப்போதும் முதல் இரு இடங்களில் ஒன்றை பிடிக்க முடியும் என நாங்கள் திடமாக நம்புகிறோம் . புணேவுக்கு எதிரான ஆட்டத்தைப் பொறுத்தவரையில் நாங்கள் பவர் பிளேயில் 3 விக்கெட்டுகளை இழந்தது எங்களுக்கு பின்னடைவாக அமைந்துவிட்டது . அதன்பிறகும் வலுவான ஸ்கோரை குவிக்க முயன்றோம் . ஆனால் முடியவில்லை . டி20 கிரிக்கெட்டில் ஆரம்பத்தில் விக்கெட்டுகளை இழந்துவிட்டால் , அதன்பிறகு வலுவான ஸ்கோரை குவிப்பது கடினம் . நாங்கள் 15 முதல் 20 ஓட்டங்கள் வரை கூடுதலாக எடுத்திருந்தால் போட்டியின் முடிவு மாறியிருக்கலாம்” என்று கூறினார் .


ஒரு ஐபிஎல் சீசனில் அதிக அரைசதங்கள் அடித்த வீரர்களின் பட்டியலில் கெய்லை சமன் செய்துள்ளார் ஹைதராபாத் கேப்டன் கேன் வில்லியம்சன் . ஐபிஎல் 11வது சீசன் விறுவிறுப்பான கட்டத்தை எட்டியுள்ளது . இந்த ஐபிஎல் சீசனை வெற்றிகரமாக தொடங்கிய ஹைதராபாத் அணி , சிறந்த பவுலிங் அணி என பெயர் பெற்றது . டெல்லிக்கு எதிரான போட்டியில் , பேட்டிங்கிலும் வெளுத்து வாங்கிய ஹைதராபாத் அணி , இந்த சீசனின் வலுவான அணியாக திகழ்கிறது . முதல் அணியாக பிளே ஆஃபிற்கு தகுதி பெற்றது . ஹைதராபாத் அணியின் கேப்டன் வில்லியம்சன் , வீரராகவும் கேப்டனாகவும் சிறந்து விளங்குகிறார் . இரண்டு பணியையும் செவ்வனே செய்துவருகிறார் . இதுவரை இந்த சீசனில் 13 போட்டிகளில் ஆடி 8 அரைசதங்களை அடித்துள்ளார் கேன் வில்லியம்சன் . பெங்களூரு அணிக்கு எதிராக நேற்று அடித்த அரைசதம் இந்த சீசனில் அவரது 8வது அரைசதம் . இந்த சீசனில் அதிகமான அரைசதங்கள் அடித்த வீரர் என்ற பெருமையை வில்லியம்சன் பெற்றுள்ளார் . 625 ரன்களுடன் , அதிக ரன்கள் எடுத்த வீரர்களின் பட்டியலிலும் ராகுலுக்கு அடுத்து இரண்டாவது இடத்தில் உள்ளார் . ஒரு சீசனில் அதிக அரைசதங்கள் அடித்த வீரர்களில் முதல் மூன்று இடங்களில் கோலி , வார்னர் மற்றும் கெய்ல் உள்ளனர் . இதில் கெய்லுடன் இந்த சாதனையை பகிர்ந்துகொள்கிறார் வில்லியம்சன் . இன்னும் ஹைதராபாத் அணிக்கு போட்டிகள் உள்ளதால் , கெய்லை முந்திவிடுவார் . முதலிடத்தில் கோலிஃ இந்த பட்டியலில் 4 சதங்கள் , 7 அரைசதங்கள் என மொத்தம் 11 முறை 50 ரன்களை கடந்த கோலி முதலிடத்தில் உள்ளார் . 2016 ஐபிஎல் சீசனில் கோலி , 11 முறை 50 ரன்களை கடந்துள்ளார் . இரண்டாவது இடத்தில் வார்னர்ஃ 2016 ஐபிஎல் சீசனில் ஹைதராபாத் அணியில் ஆடிய வார்னர் , 9 அரைசதங்கள் அடித்து இரண்டாமிடத்தில் உள்ளார் . மூன்றாமிடத்தில் கெய்ல்ஃ 2012 ஐபிஎல் சீசனில் பெங்களூரு அணிக்காக ஆடிய கெய்ல் , ஒரு சதம் , 7 அரைசதங்கள் என 8 முறை 50 ரன்களை கடந்துள்ளார் . தற்போது வில்லியம்சன் கெய்லை சமன் செய்துள்ளார் . ஹைதராபாத் அணிக்கு இன்னும் ஒரு லீக் போட்டி உள்ளது . அதன்பிறகு பிளே ஆஃப் போட்டிகளும் இருப்பதால் , கெய்லையும் வார்னரையும் முந்திவிட வில்லியம்சனுக்கு வாய்ப்புள்ளது . ஆனால் , கோலியை முந்த வாய்ப்பில்லை .


நீட் தேர்வில் தேர்ச்சி பெறாததால் தற்கொலை செய்து கொண்ட மாணவி அனிதாவின் குடும்பத்தினரை தமிழ் மாநில காங்கிரஸ் கட்சியின் தலைவர் ஜி . கே . வாசன் நேரில் சென்று ஆறுதல் தெரிவித்து ரூ . 50 ஆயிரம் நிதியுதவி வழங்கினார் . நீட் முறையில் மருத்துவ கலந்தாய்வு நடைபெறாது என தமிழக அரசு சொல்லி வந்தாலும் திடீரென உச்சநீதிமன்ற தீர்ப்புக்கு கட்டுப்படுகிறோம் என கூறி கையை விரித்தது . இதனால் அரியலூர் மாவட்டம் குழுமூரை சேர்ந்த மாணவி அனிதா பனிரெண்டாம் வகுப்பு பொதுதேர்வில் 1172 மதிப்பெண்கள் பெற்றும் நீட்டில் தேர்ச்சி பெற முடியாமல் போனது . இதைதொடர்ந்து மனமுடைந்த அனிதா கடந்த வெள்ளிக்கிழமை தூக்குப்போட்டு தற்கொலை செய்து கொண்டார் . இதையடுத்து தமிழக அரசு அனிதாவின் குடும்பத்திற்கு ரூ . 7 லட்சம் நிதியுதவியும் அவரது குடும்பத்தில் படித்தவருக்கு தகுந்த அரசு வேலையும் வழங்கப்படும் என தெரிவிக்கப்பட்டுள்ளது . அதன்படி அரியலூர் மாவட்ட ஆட்சியர் அனிதாவின் குடும்பத்தினரிடம் 7 லட்சம் ரூபாய்க்கான காசோலையை வழங்கியபோது அதை அவர்கள் வாங்க மறுத்துவிட்டனர் . இதைதொடர்ந்து திமுக சார்பில் அனிதாவின் குடும்பத்திற்கு ரூ . 10 லட்சம் காசோலையை அக்கட்சியின் செயல்தலைவர் ஸ்டாலின் வழங்கினார் . மேலும் கி . வீரமணி அனிதாவின் குடும்பத்தினரிடம் ஒரு லட்சம் ரூபாய் காசோலையை வழங்கினார் . இந்நிலையில் தமிழ் மாநில காங்கிரஸ் கட்சியின் தலைவர் ஜி . கே . வாசன் அனிதாவின் குடும்பத்தினரை சந்தித்து ஆறுதல் கூறினார் . மேலும் அனிதாவின் குடுபத்தினருக்கு ரூ . 50 ஆயிரம் நிதியுதவியும் வழங்கினார் .


ஆஸ்திரேலிய சுற்றுப்பயணத்திலும் பிரித்வி ஷா சிறப்பாக ஆடி ரன்களை குவிப்பார் என்று இந்திய அணியின் முன்னாள் கேப்டன் கங்குலி நம்பிக்கை தெரிவித்துள்ளார் . ஆஸ்திரேலியாவிலும் பிரித்வி ரன்களை குவிப்பார் என்று நம்புவதற்கான காரணத்தையும் கங்குலி தெரிவித்துள்ளார் . வெஸ்ட் இண்டீஸ் அணிக்கு எதிரான முதல் டெஸ்ட் போட்டியில் அறிமுகமான இளம் வீரர் பிரித்வி ஷா , அறிமுக போட்டியிலேயே அபாரமாக ஆடி சதமடித்தார் . 134 ரன்கள் குவித்தார் . இவரது ஆட்டம் அபாரமாக இருந்தது . களமிறங்கியது முதலே களத்தில் ஆதிக்கம் செலுத்தினார் . வெஸ்ட் இண்டீஸின் பவுலிங்கை பவுண்டரிகளுக்கு விரட்டிக்கொண்டே இருந்தார் . குறிப்பாக பேக்ஃபூட் ஷாட்களை அபாரமாக ஆடினார் . டெஸ்ட் கிரிக்கெட்டின் வழக்கமான பேட்டிங்கை ஆடாமல் , ஒருநாள் போட்டி போல ஆடினார் . சர்வதேச கிரிக்கெட் போட்டியில் அறிமுகமாகிறோம் ; அதனால் நன்றாக ஆட வேண்டும் என்ற அச்சமோ பதற்றமோ இல்லாமல் தனது இயல்பான ஆட்டத்தை ஆடினார் பிரித்வி . இவரது ஆட்டத்தை முன்னாள் வீரர்கள் மெச்சினர் . கிரிக்கெட் ரசிகர்களும் இவரது ஆட்டத்தை கொண்டாடினர் . இவரது பேட்டிங் ஸ்டைல் மாஸ்டர் பிளாஸ்டர் சச்சின் டெண்டுல்கரை ஒத்திருப்பதால் , இந்திய அணியின் அடுத்த சச்சின் என அழைக்கப்படுகிறார் . மேலும் இவரது ஆட்டத்தை பார்த்த ரெய்னா , பிரித்வி ஷா சேவாக்கை நினைவுபடுத்துவதாக தெரிவித்தார் . பிரித்வி ஷாவை சச்சின் டெண்டுல்கர் மற்றும் பிரயன் லாரா ஆகியோரின் கலவை என ஆஸ்திரேலிய அணியின் முன்னாள் வீரர் மார்க் வாஹ் புகழ்ந்தார் . பிரித்வி ஷா , இளம் வயது சச்சின் மற்றும் கவாஸ்கரை நினைவுபடுத்துவதாக வெஸ்ட் இண்டீஸ் அணியின் முன்னாள் ஜாம்பவான் பவுலர் குர்ட்னி வால்ஷ் புகழ்ந்திருந்தார் . இந்நிலையில் , கங்குலியும் பிரித்வி ஷாவை பாராட்டியுள்ளார் . பிரித்வி ஷா குறித்து பேசியுள்ள கங்குலி , பிரித்வியை உலகம் முழுதும் அனைத்து நாடுகளிலும் ஆட வைக்க வேண்டும் . ஆஸ்திரேலியா , இங்கிலாந்து , தென்னாப்பிரிக்கா என அனைத்து நாடுகளிலும் ரன்களை குவிக்கக்கூடிய திறமை வாய்ந்தவர் பிரித்வி ஷா . பவுலர்கள் மீது ஆதிக்கம் செலுத்தி அபாரமாக ஆடினார் பிரித்வி . 19 வயதுக்கு உட்பட்ட உலக கோப்பையில் ஆடுவது மாதிரி அல்ல ; டெஸ்ட் கிரிக்கெட்டில் ஆடுவது முற்றிலும் வித்தியாசமானது . பிரித்வியின் பேட்டிங் நன்றாக இருந்தது . இந்திய அணிக்காக நீண்ட காலம் அவர் ஆட வேண்டும் . பேக்ஃபூட் ஷாட்களை சிறப்பாக ஆடுவதால் ஆஸ்திரேலியாவிலும் பிரித்வி நன்றாக ஆடி ரன்களை குவிப்பார் என நம்பிக்கை தெரிவித்துள்ளார் .


சென்னையில் சர்க்கார் படப்பிடிப்பில் கலந்து கொண்ட விஜய் , அங்கு வந்த ரசிகர்களின் அன்பில் திக்குமுக்காடிப் போன காட்சிகள் சமூகவலைதளங்களில் வைரலாகி வருகிறது . முருகதாஸ் உடன் இணைந்து துப்பாக்கி , கத்தி போன்ற மெகா வெற்றிப் படங்களை கொடுத்த தளபதி விஜய் , தற்போது மூன்றாவது முறையாக இயக்குநர் ஏ . ஆர் . முருகதாஸ் உடன் சர்க்கார் படத்தில் இணைந்துள்ளதால் , ரசிகர்கள் மிகவும் ஆவலாக காத்திருக்கின்றனர் . விஜய் - ஏ . ஆர் . முருகதாஸ் , இந்த இருவருடன் சன் பிக்சர்ஸ் என்ற பிரமாண்டமும் இணைந்துள்ளதால் , எதிர்பார்ப்பு பல மடங்கு எகிறியுள்ளது . சர்க்கார் திரைப்படத்தின் சில காட்சிகள் தற்போது சென்னையில் படமாக்கப்பட்டு வருகின்றன . விஜய் நடிக்கும் படத்தின் ஷூட்டிங் என்றாலே ரசிகர்களின் பரபரப்புக்கு பஞ்சமிருக்காது . அங்கு எப்போதும் ஆயிரக்கணக்கான ரசிகர்கள் குவிந்து விடுவார்கள் . அந்த வகையில் இப்போது சர்க்கார் திரைப்பட ஷூட்டிங் ஸ்பாட் வீடியோ வைரலாகி வருகிறது . சர்க்கார் படத்தின் ஷூட்டிங் சென்னையில் உள்ள எஸ் . ஆர் . எம் . கல்லூரியில் நடைபெற்று வருகிறது . ஷூட்டிங் ஸ்பாட்டுக்கு வந்த விஜய் மற்றும் நடிகை கீர்த்தி சுரேசை ரசிகர்கள் சூழ்ந்துகொண்டு மகிழ்ச்சி முழக்கமிட்டனர் . ரசிகர்களின் அன்பில் திக்குமுக்காடி போனார் விஜய் . செல்போனில் எடுக்கப்பட்ட அந்த வீடியோ சமூக வலைதளங்களில் வெளியாகி வைரலாகியுள்ளது . சர்க்கார் திரைப்படத்தில் , கீர்த்தி சுரேஷ் , வரலட்சுமி , யோகிபாபு , ராதாரவி , பழ . கருப்பையா , பிரேம்குமார் உள்ளிட்ட பலர் நடிக்கின்றனர் . இப்படத்திற்கு ஏ . ஆர் . ரகுமான் இசையமைக்கிறார் , ஆளப்போறான் தமிழன் பாடலை எழுதிய பாடலாசிரியர் விவேக் பாடல் எழுதுகிறார் . கிரிஷ் கங்காதரன் ஒளிப்பதிவு செய்கிறார் . ஸ்ரீகர் பிரசாத் படத்தொகுப்பு செய்கிறார் . முருகதாஸ் கூட்டணியுடன் மேலும் பல பிரபலங்கள் இணைந்துள்ளதால் சர்க்கார் இப்போதே பி . பி . யை எகிறவைத்துள்ளது .


பாடகி சசின்மயி , வைரமுத்து மீது அடுக்கடுக்கான பாலியல் புகார்களை தெரிவித்து வந்த வண்ணம் உள்ள இந்த நிலையில் , தனியார் வணிக வளாக நிகழ்ச்சி ஒன்றில் நேற்று வைரமுத்து எழுதிய பாடலை பாடி அனைவரையும் அதிர வைத்து உள்ளார் ஒரு பக்கம் # metoo ஹேஸ் டேக் மூலம் நாடறிய செய்த பாலியல் புகார் குறித்த விழிப்புணர்வு ஒரு பக்கம் இருக்க இன்னொரு பக்கம் வைரமுத்து எழுதிய பாடலை பாடி சற்று கடுப்பேற்றி உள்ளார் சின்மயி என பொதுமக்கள் விமர்சனம் செய்து வருகின்றனர் சென்னை அரும்பாக்கத்தில் உள்ள பிரபல வணிக வளாகத்தில் நேற்று பாடல் கச்சேரி நிகழ்ச்சி நடத்தப்பட்டது . இந்த நிகழ்ச்சியில் , சின்மயி மற்றும் விஜய் பிரகாஷ் இருவரும் பங்கேற்று பாடல்களை அசத்தினர் திரைத்துறையில் சின்மயி முதன்முதலில் பாடிய பாடல் ‘கன்னத்தில் முத்தமிட்டால்’ . படத்தில் இடம் பெற்ற அவர் பாடிய பாடலான ‘ஒரு தெய்வம் தந்த பூவே’ . இந்த பாடல் மூலம் வெளி உலகிற்கு தெரிய வந்தார் சின்மயி . அதன்பின்னர் தற்போது வாழ்வில் மென்மேலும் பல உச்சத்தை அடைந்த சின்மயி தற்போது தான் வைரமுத்து பற்றி பல்வேறு குற்றச்சாட்டை முன்வைத்து உள்ளார் . அவர் கூறும் அனைத்து குற்றச்சாட்டுகளும் பல ஆண்டுகளுக்கு முன்னர் நடந்தது என அவரே தெரிவித்து உள்ளார் .


கவியரசர் வைரமுத்து மீது சின்மயி கூறிய பாலியல் குற்றச்சாட்டை அடுத்து அவர் மீது இன்னும் பலர் குற்றஞ்சாட்டுவார்கள் என்று எதிர்பார்க்கப்பட்டது . அதேபோல் ஏ . ஆர் . ரஹ்மானிடம் சவுண்ட் எஞ்சினியராக பணிபுரிந்த 18 வயது இளம்பெண் ஒருவர் தனக்கு நிகழ்ந்த கசப்பான அனுபவம் ஒன்றை சமூக வலைத்தளத்தில் பதிவு செய்துள்ளார் . இதையும் பாடகி சின்மயி தனது டுவிட்டரில் பகிர்ந்துள்ளார் . நான் என் அம்மாவுடன் சென்னைக்கு வந்து சவுண்ட் எஞ்சினியர் பணியை தேடினேன் . இந்த நிலையில் வைரமுத்துவின் அறிமுகம் கிடைத்தது . அவரிடம் என் வேலை குறித்து கேட்க என் அம்மாவுடன் நான் சென்றிருந்தேன் . அப்போது என் அம்மாவை அவர் தவறான கண்ணோட்டத்துடன் பார்த்தார் . என்னை ஏ . ஆர் . ரஹ்மானிடம் அறிமுகம் செய்து எனக்கு வேலை வாங்கி தருவதாக வாக்குறுதி அளித்தார் . அதன்படியே ஒருசில நாட்கள் கழித்து வைரமுத்து என்னை ரஹ்மானிடம் அறிமுகம் செய்தார் . ஆனால் அதன்பின்னர் அவருடைய தொல்லை ஆரம்பமானது . என்னை காதலிப்பதாகவும் , என்னை மனதில் வைத்து தான் பல கவிதைகள் எழுதி வருவதாகவும் வைரமுத்து கலர் கலராக பேசியுள்ளார் . என் அப்பா வயதுள்ள வைரமுத்து இவ்வாறு கூறியது எனக்கு அதிர்ச்சியை ஏற்படுத்தியது . என்னை அவர் பலமுறை அவருடைய அலுவலகத்திற்கு அழைத்தும் நான் பயம் காரணமாக செல்லவில்லை , யாரிடமும் இதனை நான் சொல்லவில்லை . இப்போது வைரமுத்து மீது பலர் குற்றச்சாட்டுக்களை தைரியமாக கூறி வருவதால் நானும் சொல்கின்றேன் ' என்று அந்தப் பெண் தனது முகநூலில் தெரவித்துள்ளார் .


ஜெயலலிதா மருத்துவமனையில் சிகிச்சை பெற்ற வீடியோவை வெளியிட்டதால் வெற்றிவேல் மீது காவல்நிலையத்தில் பல்வேறு வழக்குகள் பதிவு செய்யப்பட்டுள்ளன . இதுதொடர்பாக முன் ஜாமீன் கோரி வெற்றிவேல் சென்னை முதன்மை அமர்வு நீதிமன்றத்தில் மனு தாக்கல் செய்துள்ளார் . கடந்த ஆண்டு செப்டம்பர் மாதம் 22ம் தேதி ஜெயலலிதா சென்னை கிரீம்ஸ் சாலையில் உள்ள அப்பல்லோ மருத்துவமனையில் அனுமதிக்கப்பட்டார் . 75 நாட்கள் தீவிர சிகிச்சைக்குப் பிறகு கடந்த ஆண்டு டிசம்பர் 5ம் தேதி ஜெயலலிதா மாரடைப்பால் உயிரிழந்ததாக அறிவிக்கப்பட்டது . ஜெயலலிதாவின் மரணம் தொடர்பாக திமுக உள்ளிட்ட எதிர்க்கட்சிகள் பல்வேறு சந்தேகங்களை எழுப்பின . ஜெயலலிதா சிகிச்சை பெற்றபோது அவரது புகைப்படங்களை வெளியிட வேண்டும் எனவும் வலியுறுத்தப்பட்டது . ஆனால் , ஜெயலலிதா மருத்துவமனைக்கு அழைத்து செல்லப்பட்டதிலிருந்து அவர் இறந்த பிறகுதான் அவரை பார்க்க முடிந்தது . அதுவரை அவர் சிகிச்சை பெற்ற புகைப்படமோ வீடியோவோ வெளியிடப்படவில்லை . ஜெயலலிதாவின் மரணம் தொடர்பாக ஓய்வுபெற்ற நீதிபதி ஆறுமுகசாமி தலைமையிலான தனிநபர் விசாரணை ஆணையம் விசாரித்துவருகிறது . ஜெயலலிதாவின் மரணம் தொடர்பான எந்தவிதமான ஆதாரங்களாக இருந்தாலும் சமர்ப்பிக்குமாறு விசாரணை ஆணைய தலைவர் ஆறுமுக சாமி அறிவுறுத்தியிருந்தார் . ஜெயலலிதாவின் மரணம் தொடர்பாக பல்வேறு சந்தேகங்கள் எழுப்பப்பட்டபோதிலும் , அப்போதெல்லாம் கூட அதுதொடர்பான எந்தவிதமான ஆதாரங்களும் வெளியிடப்படவில்லை . ஆனால் , ஜெயலலிதா சிகிச்சை பெற்ற வீடியோ இருப்பதாக திவாகரனின் மகன் மற்றும் தினகரன் ஆகியோர் தெரிவித்திருந்தனர் . இந்நிலையில் , கடந்த 20ம் தேதி காலை , தினகரனின் ஆதரவாளர் வெற்றிவேல் , ஜெயலலிதா மருத்துவமனையில் சிகிச்சை பெற்றபோது சசிகலாவால் எடுக்கப்பட்ட வீடியோ என்று ஒரு வீடியோவை வெளியிட்டார் . அந்த வீடியோவின் நம்பகத்தன்மை தொடர்பாக பல்வேறு கேள்விகள் எழுப்பப்பட்டாலும் , ஆர் . கே . நகர் இடைத்தேர்தலுக்கு முந்தைய நாள் அந்த வீடியோ வெளியிடப்பட்டது பெரும் சர்ச்சையை ஏற்படுத்தியது . இது தேர்தல் விதிமீறல் என மாநில தலைமை தேர்தல் அதிகாரி ராஜேஷ் லக்கானி தெரிவித்திருந்தார் . வீடியோவை வெளியிட்ட வெற்றிவேல் மீது தேர்தல் ஆணையம் , விசாரணை ஆணையம் ஆகியவற்றின் சார்பில் காவல்நிலையத்தில் புகார் அளிக்கப்பட்டது . இந்த விவகாரம் தொடர்பாக வெற்றிவேல் மீது 5 வழக்குகள் பதிவு செய்யப்பட்டுள்ளன . இந்நிலையில் , ஜெயலலிதாவின் வீடியோவை வெளியிட்ட விவகாரத்தில் தன் மீது வழக்குகள் பதிவு செய்யப்பட்டிருப்பதால் , வெற்றிவேல் நீதிமன்றத்தில் முன் ஜாமீன் கோரி மனு தாக்கல் செய்துள்ளார் . சென்னை முதன்மை அமர்வு நீதிமன்றத்தில் முன் ஜாமீன் கோரி மனு தாக்கல் செய்துள்ளார் . இந்த மனு , அவசர வழக்காக இன்று மதியம் ஒரு மணிக்கு விசாரணைக்கு வருகிறது .


தென் கொரியாவுக்கு எதிரான மகளிர் ஹாக்கி போட்டியில் முதல் ஆட்டத்தில் இந்தியா 1 - 0 என்ற கோல் கணக்கில் வென்றது . தென் கொரியாவுக்கு எதிரான மகளிர் ஹாக்கி போட்டி சியோல் நகரில் நேற்று நடைபெற்றது . இந்த ஆட்டத்தின் ஒரே கோலை இந்தியாவின் லால்ரெம்சியாமி அடித்தார் . ஆட்டத்தின் ஆரம்பம் முதலே ஆதிக்கம் செலுத்திய இந்தியா அதன் பலனாக 5 - வது நிமிடத்திலேயே கோல் வாய்ப்பு பெற்றது . கொரிய தடுப்பாட்டை லாவகமாகக் கடந்து சென்று கோல் கீப்பர் மிஜின் ஹானை தாண்டி அருமையாக கோலடித்தார் லால்ரெம்சியாமி . எனினும் , பின்னர் மீண்ட தென் கொரியா அடுத்து கோல்கள் விழாமல் தடுப்பாட்டம் ஆடியது . அதேவேளையில் இந்திய கோல் போஸ்ட்டை நெருங்க தென் கொரிய வீராங்கனைகளுக்கு இந்திய அணி வாய்ப்பு வழங்கவில்லை . இச்சூழலில் 18 - வது நிமிடத்தில் இந்தியாவுக்கு பெனால்டி கார்னர் வாய்ப்பு கிடைத்தது . ஆனால் , இந்த முறை இந்தியாவின் கோல் முயற்சியை கொரிய கோல்கீப்பர் மிஜின் ஹான் திறம்படத் தடுத்தார் . அதேபோல , 23 - வது நிமிடத்தில் தென் கொரியாவுக்கு கிடைத்த பெனால்டி வாய்ப்பு கோலாகவிடாமல் இந்திய கோல்கீப்பர் ஸ்வாதி அரணமைத்தார் . தொடர்ந்து முன்னேறிய தென் கொரியாவின் கோல் வாய்ப்புகள் இந்தியாவின் தடுப்பாட்டத்தாலும் , கோல் கீப்பர் ஸ்வாதியாலும் திறம்பட தடுக்கப்பட்டன . எஞ்சிய நேரத்தில் இரு அணிகளும் கோல் அடிக்காததால் , இறுதியில் இந்தியா 1 - 0 என்ற கோல் கணக்கில் வென்றது . இதையடுத்து 5 ஆட்டங்கள் கொண்ட தொடரில் இந்தியா முன்னிலை பெற்றது .


அரசு பள்ளியில் பணிபுரியும் ஆசிரியர்களின் பிள்ளைகளை அரசு பள்ளியில் சேர்க்க கட்டயப்படுத்த முடியாது என தமிழக அரசு நீதிமன்றத்தில் பதில் மனுதாக்கல் செய்துள்ளது . அரசுப் பள்ளியில் பயிலும் தன்னுடைய மகனுக்கு ஆங்கில வழி கல்வி வேண்டும் என்று ஒருவர் சென்னை உயர்நீதிமன்றத்தில் வழக்கு தொடர்ந்தார் . இந்த வழக்கை விசாரித்த நீதிமன்றம் அரசு பள்ளி ஆசிரியர்கள் தங்கள் கடமைகளை முறையாக செய்ய தவறினால் மாணவர்களை அந்த ஆண்டவனாலும் காப்பாற்ற முடியாது என்று கூறினார் . மேலும் , அரசு பள்ளிகளில் அரசு ஆசிரியர்களின் குழந்தைகளை சேர்ப்பதை ஏன் கட்டாயமாக்கக்கூடாது என்பது உள்ளிட்ட 20 முக்கிய கேள்விகளை நீதிபதி கிருபாகரன் தமிழக அரசுக்கு எழுப்பினார் . இந்த விவகாரத்தில் தமிழக அரசு பதில் மனு தாக்கல் செய்ய வேண்டும் என கோரி வழக்கை ஒத்திவைத்தார் . இந்நிலையில் , இன்று தமிழக அரசு பதில் மனுதாக்கல் செய்துள்ளது . அதில் , அரசு பள்ளியில் பணிபுரியும் ஆசிரியர்களின் பிள்ளைகளை அரசு பள்ளியில் சேர்க்க கட்டயப்படுத்த முடியாது எனவும் , கட்டமைப்பு வசதிகளுக்காக பிள்ளைகளை பெற்றோர் தனியார் பள்ளியில் சேர்க்க விரும்புவதாகவும் தெரிவித்துள்ளது . மேலும் , அரசு பள்ளி ஆசிரியர்கள் சங்கங்களுக்கும் தடை விதிக்க முடியாது எனவும் தமிழக அரசு பதில் மனுதாக்கல் செய்துள்ளது . நீதிமன்றத்தின் கேள்விகளும் நியாயமானதுதான் எனவும் தமிழக அரசு தெரிவித்துள்ளது .


உலகமே சினிமாவையே புருவத்தை உயர்த்திப்பார்க்க வைத்த படம் தான் ராஜமௌலி இயக்கத்தில் உருவான பாகுபலி ஹாலிவுட்டை மிஞ்சிய பிரமாண்டத்தையும் யாருமே எதிர்பார்க்காத பிரமிப்பையும் உலகத்திற்கு பறைசாற்றியது . இயக்குனர் ராஜமௌலியின் இயக்கத்தில் பிரபாஸ் , ராணா , அனுஷ்கா , தமன்னா நடிப்பில் கடந்த 2015ல் ஆண்டு வெளியான ‘பாகுபலி ’ தெலுங்கு மட்டுமல்லாமல் தமிழ் , மலையாளம் , ஹிந்தி ஆகிய மொழிகளிலும் வெளியானது . சினிமாவை பொறுத்தவரை எந்தவொரு நடிகரும் படத்தை ஒரு முடித்துவிட்டு , அடுத்தப் படத்துக்கு சென்றுவிடுவார்கள் . ஆனால் , பாகுபலி’ படத்தின் 2 பாகங்களுக்கும் சேர்த்து 4 ஆண்டுகளுக்கு மேல் ஒதுக்கி நடித்து முடித்துள்ளார் பிரபாஸ் . இந்த படத்தில் பிரபாஸின் உழைப்பை வார்த்தைகளால் வர்ணிக்க முடியாதது . ஒரு நடிகர் சினிமா மீது கொண்ட காதலினாலும் , ரசிகர்கள் மீது கொண்ட பாசத்தினாலும் எதுவும் செய்யக்கூடுமா ? என்று அனைவரது புருவத்தையும் உயர்த்த வைத்திருக்கிறது . ஒரே படத்தில் இரு உடல் தோற்றங்களில் நடிப்பதற்காக பிரபாஸ் பட்ட கஷ்டங்கள் கொஞ்ச நஞ்சமல்ல சிவா பாத்திரத்துக்காக சற்று இளைத்தும் தெரிய வேண்டும் , பாகுபலி பாத்திரத்திரத்திற்க்காக சற்று மிரட்டலாக வீரனைப்போல தோற்றமளிக்க 3 வருடங்களாக அவருடைய உடலமைப்பை மாற்றிக் கொண்டே இருந்தார் . பிரபாஸின் இந்த அயராத உழைப்பும் , அபார அர்ப்பணிப்பும் ‘பாகுபலி’ படத்துக்கு கிடைத்துள்ள பிரமாண்டமான வெற்றியும் , பிரபாஸ் மீதான ஈர்ப்பு மக்களிடையே அதிகரித்துள்ளதை பாலிவுட் திரையுலகம் உணர்ந்துள்ளது . முதல் பாகத்தின் ரிலீஸின்போது பெற்ற வெற்றியைவிட மிகப்பெரிய வெற்றியாக உலகம் முழுக்க பாகுபலி திரைப்படத்தின் இந்தி வெர்ஷன் 1000 ஸ்கிரீன்களின் மறுபடியும் ரிலீஸ் செய்து சாதனை படைக்கப்படவிருக்கிறது . இதனையடுத்து பல்வேறு பாலிவுட் இயக்குநர்கள் அவரை இந்தி படத்தில் நடிக்க வைக்க அணுகுகிறார்கள் . ஆனால் , தென்னவனோ 2 படங்கள் முடித்துவிட்டு நல்ல கதைகள் வந்தால் இந்திக்கு செல்ல திட்டமிட்டுள்ளாராம் . இந்திய திரையுலகின் பெரிய நடிகராக வளர்ந்துவிட்ட பிரபாஸின் பிரமாண்டமான இந்த வியாபாரம் இந்தி திரையுலகின் ' கான் ' நடிகர்களுடைய வியாபாரத்தை புரட்டிப்போட்டு பந்தாடியுள்ளது தான் பாலிவுட் தயாரிப்பாளர்களின் பார்வை திரும்பியதற்கு காரணம் .


இந்திய முன்னாள் கேப்டன் மகேந்திர சிங் தோனி , ஒருநாள் , டி20 உலக கோப்பை மற்றும் சாம்பியன்ஸ் டிராபி என மூன்று வகையான சர்வதேச தொடரையும் இந்திய அணிக்கு வென்று கொடுத்தவர் . தனிப்பட்ட முறையில் வீரராகவும் தோனி பல்வேறு சாதனைகளை புரிந்துள்ளார் . இந்நிலையில் , இன்றைய டி20 போட்டியிலும் தோனிக்காக ஒரு சாதனை காத்திருக்கிறது . தென்னாப்பிரிக்காவுக்கு எதிரான டி20 தொடர் 1 - 1 என சமநிலையில் உள்ளது . இந்நிலையில் , மூன்றாவது மற்றும் கடைசி டி20 போட்டி கேப்டவுனில் இன்று நடக்கிறது . இந்த போட்டியில் ஒரு கேட்ச் பிடித்தால் சர்வதேச டி20 போட்டியில் 50 கேட்ச்களை பிடித்த முதல் விக்கெட் கீப்பர் என்ற சாதனையை தோனி படைப்பார் . தோனிக்கு அடுத்தபடியாக விண்டீஸ் அணியின் விக்கெட் கீப்பர் ராம்தின் 32 கேட்ச்களுடனும் தென்னாப்பிரிக்க விக்கெட் கீப்பர் குயிண்டன் டி காக் 30 கேட்ச்களுடனும் இரண்டாவது மற்றும் மூன்றாவது இடங்களில் உள்ளனர் . சர்வதேச டி20 போட்டியில் அதிக வீரர்களை ஆட்டமிழக்க செய்த விக்கெட் கீப்பர்களில் 79 பேரை ஆட்டமிழக்க செய்த தோனி முதலிடத்தில் உள்ளார் . தோனிக்கு அடுத்தபடியாக 60 விக்கெட்டுகளை வீழ்த்த காரணமாக இருந்த பாகிஸ்தான் விக்கெட் கீப்பர் காம்ரான் அக்மல் இரண்டாவது இடத்தில் உள்ளார் . அதிக ஸ்டம்பிங்குகள் செய்ததில் 32 ஸ்டம்பிங்குகளுடன் அக்மல் முதலிடத்திலும் 29 ஸ்டம்பிங்குகளுடன் தோனி இரண்டாமிடத்திலும் உள்ளார் . விரைவில் தோனி இதிலும் முதலிடம் பிடிப்பார் .


மன்னவனேயாயினும் குற்றம் குற்றமே என்று நிரூபித்து அதற்கான தண்டனையை தந்தவள் கண்ணகி . தமிழ் பெண்களின் நெஞ்சுரத்தை சொல்லும் காவிய நாயகி அவள் . அப்பேர்ப்பட்ட கண்ணகிக்கு சென்னையிலிருந்த சிலையை , கடந்த சில முறைகளுக்கு முன் முதல்வராக இருந்தபோது ஜெயலலிதா படுத்தி எடுத்தது நினைவிருக்கலாம் . கோவலனும் , பாண்டிய மன்னனும் கண்ணகிக்கு செய்ததை விட இது கொடூரமானது என்று மேடைக்கு மேடை தி . மு . க . பேச்ச்சாளர்கள் வெளுத்து கட்டினர் . கண்ணகி சிலை மீது ஜெ . , கோபம் கொள்ள காரணம் , கண்ணகி எனும் கதாபாத்திரம் ‘பூம்புகார்’ திரைப்படம் வாயிலாக கலைஞருக்கு பெரும் பெயர் ஈட்டித்தந்ததே என்று சாராரும் , இல்லையில்லை கடற்கரையில் கண்ணகி நிற்கும் நிலை தனது ஆட்சிக்கு இக்கட்டை தரும் என்று ஜோசியர்கள் சொன்னதன் விளைவே என்று மற்றொரு சாராரும் அந்த வில்லங்கத்துக்கு விளக்கம் கொடுத்தனர் . இப்படி ஒரு காலத்தில் ஜெ . , வை சர்ச்சை நாயகியாக சித்தரிக்க வைத்த உபகரணம்தான் கண்ணகி சிலை . , உயிரோடு இருந்த காலத்தில் அவரது பேச்சை மீறுவதாக கனவு கண்டாலும் கூட எழுந்து உட்கார்ந்து கன்னத்தில் போட்டுக் கொண்டு அதையும் வீடியோ எடுத்து நமது எம் . ஜி . ஆரில் ‘கழக நிரந்தரபொதுச்செயலாளர் மாண்புமிகு தமிழக முதல்வர் டாக்டர் புரட்சித்தலைவி அம்மா அவர்களின் ஆணைகளை உயிரென பாவிப்பேன் என்று . . . . கிழக்கு மாவட்ட கழக செயலாளரும் , தமிழக . . . . . துறை அமைச்சருமான . . . . அவர்கள் நள்ளிரவில் தனது கன்னத்தில் போட்டுக் கொண்ட காட்சி . ” என்று ஜெயா டிவியில் ஒளிபரப்ப வைத்து பணிவு காட்டுவதுதான் அ . தி . மு . க . அமைச்சர்களின் வழக்கம் . ஆனால் இப்போது அவர் இல்லாத நிலையில் விசுவாசம் புளியமரத்து வவ்வாலாக தலைகீழாக தொங்குவதை பாருங்கள் . இன்று ( 10 _ 05 _ 2017 ) புதன்கிழமையன்று காலையில் தமிழக அரசின் சார்பில் சித்திரைத் திங்கள் முழு நிலவு நாளினை முன்னிட்டு , கண்ணகி சிலைக்கு அருகில் புகைப்படம் வைத்து மலர் தூவி மரியாதை செலுத்தும் காட்சி நிகழ்கிறது . அப்படி மரியாதை செலுத்துபவர்கள் மாண்புமிகு அமைச்சர்கள் , நாடாளுமன்ற மற்றும் சட்ட மன்ற உறுப்பினர்களாம் . என்ன கொடுமை ஜெ . , மேடம் இது ! உங்களோட பழைய செண்டிமெண்டுகளுக்கு இவங்க கொடுக்கும் மரியாதை இதுதானா ? அது சரி ! கண்ணகி சிலைக்கு அன்று டார்ச்சர் கொடுக்கப்பட்டப்போதே சிலர் ‘தமிழ் பாரம்பரிய நாயகியை இப்படி அவமதிப்பதற்கான தண்டனை நிச்சயம் உண்டு . ’ என்று . . . ஆக அந்த ஊழ்வினை உறுத்து வந்து ஊட்டுகிறது போல !


* சபாநாயகரை பதவி நீக்கம் செய்ய வேண்டும் ! என்று கருணாஸ் கிளப்பியுள்ள பூகம்பத்தின் பின்னணியில் தி . மு . க . இருக்கிறதுஃ என்று வலுவாக நம்புகிறது எடப்பாடியார் தரப்பு . ஸ்டாலினை எடப்பாடியார் ‘நீ’ என ஒருமையில் பேசியது தவறு ! என கருணாஸ் சப்போர்ட் செய்ததையும் , கருணாஸ் ஆஸ்பிடலில் அட்மிட் ஆனதும் தி . மு . க . முக்கியஸ்தர்கள் அவரை சந்தித்ததையும் முடிச்சுப்போட்டு இதற்கு வலு சேர்த்து யோசிக்கிறார்கள் . * எடப்பாடியார் அரசுக்கு எதிராக தொடர் உண்ணாவிரதத்தை நடத்திக் கொண்டிருக்கிறார் மாஜி அமைச்சர் செந்தில் பாலாஜி . நாளை அரவக்குறிச்சியில் நடைபெற இருக்கும் உண்ணாவிரதத்தில் அவரது கட்சியின் தலைவர் டி . டி . வி . தினகரன் கலந்து கொள்கிறார் . தன்னை சந்தித்தது குறித்து ஓ . பி . எஸ் . கொடுத்திருக்கும் ஒப்புதல் வாக்குமூலம் , இரண்டு தொகுதி இடைத்தேர்தல் இப்போதைக்கு இல்லை எனும் சூழல் , அமைச்சர்கள் மீதான ஊழல் பட்டியல் ! என சென்சிடீவ் விஷயங்களை வைத்து வெளுத்தெடுப்பார் டி . டி . வி . ! என பெரும் எதிர்பார்ப்பு கூடியுள்ளது . * தன் கட்சி சார்பாக 234 தொகுதிகளுக்குமான வேட்பாளர்களை 2019 ஜனவரியில் அறிவிக்கும் முடிவில் இருக்கிறாராம் சரத்குமார் . இதன் மூலம் அந்த நபர்கள் அந்தந்த தொகுதியில் மக்களோடு ஐக்கியமாகி பெரும் மதிப்பை பெறுவார்கள் , அதன் மூலம் பெரும் வாக்குகளை பெறுவார்கள் ! என்பது சரத்தின் கணக்காம் . * சர்க்கார் பட மேடையில் விஜய் பேசியவை எல்லாமே முன்பே திட்டமிட்டு எழுதப்பட்டு , ஒத்திகை பார்க்கப்பட்டு நடந்தவையே ! என்கிறார்கள் அரசியல் கம் சினிமா விமர்சகர்கள் . அதை மறைத்து , ஏதோ இயல்பாய் பேசுவது போல் துவக்கத்தில் விஜய் முயன்றாலும் கூட , போகப்போக அவரது சினிமா டயலாக் டெலிவரி போலவே அது ஆனதை சுட்டிக்காட்டி நிரூபிக்கிறார்கள் . * எல்லா திறமைகளுமிருந்தும் , பல வருடங்களாக ஃபீல்டில் இருந்தும் சிம்பு ஏன் பெரிதாய் ஜெயிக்கவில்லை ? என்று அவரது குடும்பம் ஜோஸியர் ஒருவரிடம் சென்று கேட்டார்களாம் . அதற்கு குருபெயர்ச்சியை ஒட்டி அவருக்கு குட் டைம் ஆரம்பமாகிறது ! இனி எங்கேயோ போய்விடுவார் ! என்று ஜோஸியர் சொல்லியிருந்தாராம் . இந்நிலையில் குருபெயர்ச்சிக்கு சில நாட்கள் முன்னே வெளியான செக்கசிவந்த வானம் ஹிட்டானதில் குடும்பம் செம்ம குஷி . * ஆளும் அரசுக்கு எதிராக தமிழகமெங்கும் கண்டன பொதுக்கூட்டங்களை நடத்தியது தி . மு . க . இதில் கோயமுத்தூர் மாவட்டத்தில் கலந்து நடந்த நிகழ்வில் கலந்து கொண்ட உதயநிதி , மேடையில் பேசுவதற்கு ரொம்பவே திக்கி தடுமாறிவிட்டாராம் . மேலும் அவரது மேனரிஸமும் மேடையில் சரியில்லை ! என்று விமர்சனங்கள் . இது ஸ்டாலினின் கவனத்துக்குப் போக , உதய்க்கு செனடாப் சாலை வீட்டிலேயே மேடை பேச்சில் கவர்வது பற்றி வகுப்புகள் துவங்கியுள்ளது . * சமீபத்தில் டெல்லியிலிருந்து வரும் விமானத்தில் ஒன்றாய் அமர்ந்தபடி வந்த ஆ . ராசா , முகுல் வாஸ்னிக் , திருநாவுக்கரசர் ஆகியோர் தீவிர அரசியல் ஆலோசனை நடத்தி சில முக்கிய முடிவுகளை எடுத்திருக்கிறார்கள் . இரண்டு தரப்புமே தங்கள் தலைவர்கள் கொடுத்த தகவல்களை வைத்து இந்த ஆலோசனையை நடத்தியிருப்பதாக டெல்லிக்கு உளவுத்துறை நோட் வைத்துள்ளது . * கமல் மீது ராகுல் காந்தி ஓவர் ஆர்வம் காட்டுகிறார் , திராவிடம் மற்றும் நாத்திகம் பேசுவதால் மு . க . ஸ்டாலினும் கமல் மீது பெரிய குரோதம் காட்டுவதில்லை . எனவே நாடாளுமன்ற தேர்தலில் தி . மு . க . - காங்கிரஸ் கூட்டணியில் கமல்ஹாசனின் மக்கள் நீதி மய்யமும் இணையலாம் ! இதன் மூலம் கமல்ஹாசன் எம் . பி . யாகலாம் ! என டெல்லி வரை தகவல்கள் றெக்கையடிக்கின்றன .


அன்பார்ந்த ஸ்டாலின் , வை . கோ , திருமாவளவன் , சீமான் வீணாகத் தங்கள் பேச்சாற்றலை விழலுக்கிரைக்கவேண்டாம் எனவும் எல்லாச் சிலைகளையும் அகற்றும் வாக்குறுதியை ஹெச் . ராஜா தந்தால் நாம் நம் மூதாதையார் பெரியார் சிலையை அகற்ற அனுமதிப்போம் எனவும் மக்கள் நீதி மய்யத்தின் நிறுவனர் கமலஹாசன் தெரிவித்துள்ளார் . மேலும் வழிபடுதல் வேறு வழிநடப்பது வேறு எனவும் தனது டுவிட்டர் பக்கத்தில் குறிப்பிட்டுள்ளார் . திரிபுரா மாநிலத்தில் கடந்த 25 ஆண்டுகளாக மார்க்சிஸ்ட் கம்யூனிஸ்ட் கட்சி ஆட்சி புரிந்தது . கடந்த சட்டமன்ற தேர்தலில் , மார்க்சிஸ்ட் கட்சியை வீழ்த்தி பாஜக கூட்டணி வெற்றி பெற்று ஆட்சி அமைக்கிறது . கால் நூற்றாண்டாக கோலோச்சி வந்த மார்க்சிஸ்ட் கம்யூனிஸ்ட் கட்சி பாஜகவிடம் வீழ்ந்தது . இந்த நிலையில் பாஜக தொண்டர்கள் அங்குள்ள லெனின் சிலையை ஜேசிபி இயந்திரம் கொண்டு அகற்றியுள்ளனர் . இது குறித்து பாஜகவின் தேசிய செயலாளர் ஹெச் . ராஜா , தனது பேஸ்புக் பக்கத்தில் , கம்யூனிசத்துக்கும் இந்தியாவுக்கும் என்ன தொடர்பு , லெனின் சிலை உடைக்கப்பட்டது . தமிழகத்தில் நாளை சாதி வெறியர் ஈ . வே . ரா . சிலை என்று குறிப்பிட்டுள்ளார் . ஹெச் . ராஜாவின் இந்த கருத்துக்கு அரசியல் கட்சி தலைவர்கள் கடும் கண்டனம் தெரிவித்து வருகின்றனர் . மேலும் பல இடங்களில் ஹெச் . ராஜாவுக்கு எதிராக அவரது உருவ பொம்மையை எரித்து போராட்டமும் நடைபெற்று வருகிறது . இந்நிலையில் , அன்பார்ந்த ஸ்டாலின் , வை . கோ , திருமாவளவன் , சீமான் வீணாகத் தங்கள் பேச்சாற்றலை விழலுக்கிரைக்கவேண்டாம் எனவும் எல்லாச் சிலைகளையும் அகற்றும் வாக்குறுதியை ஹெச் . ராஜா தந்தால் நாம் நம் மூதாதையார் பெரியார் சிலையை அகற்ற அனுமதிப்போம் எனவும் மக்கள் நீதி மய்யத்தின் நிறுவனர் கமலஹாசன் தெரிவித்துள்ளார் . மேலும் வழிபடுதல் வேறு வழிநடப்பது வேறு எனவும் தனது டுவிட்டர் பக்கத்தில் குறிப்பிட்டுள்ளார் .


பொங்கல் திருவிழாவை முன்னிட்டு இன்று , தல அஜித் நடித்துள்ள ' விஸ்வாசம் திரைப்படம் உலகம் முழுவதும் மிக பிரமாண்டமாக வெளியாகியுள்ளது . இந்த படத்தை வரவேற்க அஜித் ரசிகர்கள் கடந்த ஒரு வாரத்திற்கு முன்பிருந்தே தயாராகி வருகிறார்கள் . குறிப்பாக பார்ப்பவர்களே பிரமிக்கும் வகையில் , 4000 சதுர அடியில் பேனர் , நடுக்கடலில் பேனர் , மிக உயரமான கட்டவுட் , மின் விளக்குகளால் அலங்கரிக்கப்பட்ட அஜித் புகைப்படங்கள் என கெத்து காட்டி வருகிறார்கள் . அஜித்துக்கு ஜோடியாக லேடி சூப்பர் ஸ்டார் நயன்தாராவும் இந்த படத்தில் நடித்துள்ளதால் , நயன்தாரா ரசிகர்களிடமும் படத்திற்கு ஏகப்பட்ட வரவேற்பு எழுந்துள்ளது . முதல் காட்சியை ஆரவாரத்தோடு வரவேற்ற அஜித் ரசிகர்கள் கட் அவுட்டுகளுக்கு பாலாபிஷேகம் செய்து , வெடி வெடித்து மேலதாளம் என ஒரு வழி செய்துவிட்டனர் . இந்நிலையில் தேனியைச் சேர்ந்த அஜித் ரசிகர்கள் கொஞ்சம் ஓவராக தான் கொண்டாடி விட்டார்களோ என நினைக்க வைத்துள்ளது அங்கு அரங்கேறியுள்ள சம்பவம் . தேனி மாவட்டத்தில் அமைந்துள்ள , பிரபல திரையரங்கில் அஜித் ' விஸ்வாசம் ' படத்தை கொண்டாடுகிறோம் என்கிற பெயரில் , திரையரங்கத்தில் உள்ள ஸ்கிரீனை கிழித்து விட்டனர் . இதனால் திரையரங்க உரிமையாளருக்கு லட்சக்கணக்கில் நஷ்டம் ஏற்பட்டுள்ளதாக கூறப்படுகிறது . அஜித் ரசிகர்களின் இந்த செயல் குறித்து சமூக வலைத்தளத்தில் வெளியாக , பலர் கொண்டாட்டம் என்ற பெயரில் அஜித் ரசிகர்கள் இப்படி மோசமான நடந்து கொள்வதா ? என விமர்சித்து வருகின்றனர்


ஆஸ்திரேலியாவுக்கு எதிராக பெர்த்தில் நடந்த இரண்டாவது டெஸ்ட் போட்டியில் அந்த அணியின் தொடக்க வீரர் மார்கஸ் ஹாரிஸின் மண்டையை பதம் பார்த்த பும்ரா , இந்த போட்டியிலும் மார்கஸின் மண்டையை பதம் பார்த்ததோடு , தனது வேகத்தில் ஹெல்மெட்டை விரிசல் விட வைத்தார் . இந்திய அணி முன்னெப்போதையும் விட மிரட்டலான வேகப்பந்து வீச்சு யூனிட்டை பெற்றிருப்பது அனைவரும் அறிந்ததே . பும்ரா , ஷமி , இஷாந்த் , புவனேஷ்வர் குமார் , உமேஷ் யாதவ் என மிகச்சிறந்த பவுலிங் யூனிட்டை பெற்றுள்ளது . அதிலும் குறிப்பாக பும்ராவின் வேகம் மிரட்டலாக உள்ளது . எதிரணியினரை அச்சுறுத்தும் அளவுக்கு மிரட்டலாக வீசுகிறார் பும்ரா . ஆஸ்திரேலியாவுக்கு எதிராக பெர்த்தில் நடந்த இரண்டாவது போட்டியில் பந்து தாறுமாறாக எகிறியது . பும்ரா மற்றும் ஷமியின் பவுன்ஸர்கள் ஆஸ்திரேலிய வீரர்களின் மண்டையையும் கைகளையும் பதம்பார்த்தன . ஷமியின் வேகத்தில் ஃபின்ச் கையில் காயமடைந்தார் . அதேபோல பும்ராவின் அதிவேக பவுன்ஸர் , மார்கஸ் ஹாரிஸின் மண்டையை பதம் பார்த்தது . அந்த பவுன்ஸரில் மண்டையில் அடி வாங்கிய மார்கஸ் ஹாரிஸ் , நிலைகுலைந்து கீழே விழுந்தார் . ஹெல்மெட்டோ விரிசல் விட்டது . அதேபோல மெல்போர்னில் நடந்துவரும் மூன்றாவது போட்டியிலும் ஆஸ்திரேலிய வீரர் மார்கஸ் ஹாரிஸை மீண்டும் மிரட்டியுள்ளார் பும்ரா . இந்திய அணி 443 ரன்களுக்கு முதல் இன்னிங்ஸை டிக்ளேர் செய்த நிலையில் , இன்றைய ஆட்டம் முடிய 7 ஓவர்கள் இருக்க , ஆஸ்திரேலிய அணி முதல் இன்னிங்ஸை தொடங்கியது . ஃபின்ச்சும் மார்கஸ் ஹாரிஸும் தொடக்க வீரர்களாக களமிறங்கினர் . அப்போது பும்ரா வீசிய 4வது ஓவரின் 2வது பந்து நல்ல வேகத்தில் பவுன்ஸ் ஆனது . அந்த பந்தை விடுவதற்காக மார்கஸ் ஹாரிஸ் குனிந்தார் . எனினும் பந்து அவர் எதிர்பார்த்த அளவைவிட குறைவாக எழும்பியதால் அவரது தலையில் அடித்தது . கடந்த முறையை போலவே இந்த முறையும் ஹெல்மெட் விரிசல் விட்டது . இதனால் சிறிது நேரம் வீணானதால் ஒரு ஓவர் குறைவாக வீசப்பட்டது . இரண்டாம் நாளான இன்றைய ஆட்டநேர முடிவில் ஆஸ்திரேலிய அணி விக்கெட் இழப்பின்றி 8 ரன்கள் எடுத்தது .


கார்த்திகா மேனன் என்கிற தன்னுடைய பெயரை சினிமாவிற்காக பாவனா என மாற்றிக்கொண்டு , தமிழ் சினிமாவில் சித்திரம் பேசுதடி படம் மூலம் அறிமுகம் கொடுத்தவர் நடிகை பாவனா . இந்த படத்தை தொடர்ந்து பல தமிழ் பட வாய்ப்புகள் அவருக்கு குவிந்தது , இதை தொடர்ந்து அவர் நடித்த ஆர்யா , தீபாவளி , ஜெயம்கொண்டான் போன்ற படங்கள் அவருக்கு பல வாய்ப்புகளை தேடிக்கொடுத்து முன்னணி நாயகி பட்டியலில் இணைத்து . மேலும் அவர் கடைசியாக அஜித்துடன் அசல் படத்தில் நாயகியாக நடித்தார் . இதைத்தொடர்ந்து அவர் மலையாளம் , தெலுங்கு , கன்னடம் போன்ற மொழிகளில் மட்டுமே அதிகம் கவனம் செலுத்த தொடங்கியதால் , தமிழ் பட வாய்ப்புகள் அவரது கையை விட்டு விலகிவிட்டது . இந்நிலையில் நடிகை பாவனா இன்று காலை அடையாளம் தெரியாத சில நபர்களால் சினிமா பாணியில் காரில் கடத்தப்பட்டு பாலியல் துன்புறுத்துதலுக்கு ஆளாகியுள்ளார் . இதுகுறித்து போலீஸில் நடிகை பாவனா புகார் அளித்துள்ளார் . அதோடு அந்த கும்பலில் தன்னிடம் இதற்கு முன் வேலை பார்த்த கார் ஓட்டுனர் இருந்ததாக கூறியுள்ளார் . இதை அறிந்த மலையாள திரையுலக வட்டாரம் அதிர்ச்சியில் உள்ளனராம் , அதே போல அவரது நண்பர்கள் பிரபலங்கள் பலர் அவரை தொடர்பு கொண்டு இது குறித்து விசாரித்து வருவதாக கூறப்படுகிறது .


இந்திய வீரர்களுக்கு தரமான சீருடைகள் வழங்க லி நிங் என்ற விளையாட்டு சீருடை நிறுவனத்துடன் இந்திய ஒலிம்பிக் சங்கம் ( ஐஓஏ ) ஒப்பந்தம் போட்டுள்ளது . இந்திய ஒலிம்பிக் சங்கத் தலைவர் நரீந்தர் பத்ரா நேற்று செய்தியாளர்களுக்கு பேட்டியளித்தார் . அதில் , " 2018 ஆசிய விளையாட்டு , யூத் ஒலிம்பிக் போட்டிகள் , 2020 - டோக்கியோ ஒலிம்பிக் போட்டிகளில் பங்கேற்கும் இந்திய வீரர் , வீராங்கனைகளுக்கு சீருடைகள் வழங்கும் நிறுவனமாக லி நிங் தேர்வு செய்யப்பட்டுள்ளது . வீரர்களுக்கான சீருடை , பயிற்சி உடை , காலணி போன்றவற்றை அந்நிறுவனம் வழங்கும் . இந்திய ஒலிம்பிக் சங்கத்தின் விளையாட்டு சீருடை அதிகாரபூர்வ நிறுவனமாக லி நிங் நியமிக்கப்பட்டுள்ளது . இந்த ஒப்பந்தம் மூலம் இந்திய விளையாட்டுத் துறை சர்வதேச அளவில் மேம்பட்டு வருவதை அறியலாம் " என்று அவர் தெரிவித்தார் . இதுகுறித்து பொதுச் செயலாளர் ராஜிவ் மேத்தா , " இந்திய வீரர்களுக்கு லி நிங் அதிகார பூர்வ சீருடை நிறுவனமாக தேர்வு செய்யப்பட்டுள்ளது . வரும் 2020 - ஆம் ஆண்டு வரை அந்நிறுவனத்துடன் ஒப்பந்தம் தொடரும் . ரியோ ஒலிம்பிக் போட்டிகளின்போது தரமான சீருடைகள் வழங்கியது போலவே வரும் பல்வேறு போட்டிகளுக்கும் வழங்கப்படும் " என்று அவர் கூறினார் .


2018ம் ஆண்டில் இந்தியாவில் அதிகம் சம்பாதித்துள்ள 100 பேர் கொண்ட பிரபலங்களின் பட்டியலை ஃபோர்ப்ஸ் பத்திரிகை வெளியிட்டுள்ளது . தனுஷ் நயன்தாரா ஆகியோர் கூட இடம் பெற்றுள்ள அப்பட்டியலில் ஆச்சர்யமாக அஜீத் நூறாவது இடத்தில் கூட இல்லை . இப்பட்டியலில் பாலிவுட் நடிகர் சல்மான் கான் தொடர்ந்து மூன்றாவது ஆண்டாக முதலிடத்தை தக்கவைத்துக் கொண்டுள்ளார் . சல்மான் கான் இந்த ஆண்டில் ரூ . 253 . 35 கோடி வருமானம் ஈட்டியுள்ளார் . இரண்டாவது இடத்தில் இந்திய கிரிக்கெட் கேப்டன் விராத் கோலி ரூ . 228 . 09 கோடி சம்பாதித்துள்ளார் . மூன்றாவது இடத்தை ’2.0’வில் ரஜினியின் வில்லனும் பாலிவுட் நடிகருமான அக்ஷய் குமார் ரூ . 185 கோடியுடன் பிடித்துள்ளார் . தீபிகா படுகோனே 112.8 கோடி ரூபாயுடன் 4வது இடத்திலும் , பெண்களின் பட்டியலில் முதலிடத்திலும் உள்ளார் . அவரை தொடர்ந்து மகேந்திர சிங் தோனி 101.77 கோடி வருமானத்தை ஈட்டியுள்ளார் . ஆமீர்கான் , அமிதாப் பச்சன் , தீபிகா படுகோனேவின் கணவர் ரன்வீர் சிங் , சச்சின் , அஜய் தேவ்கன் உள்ளிட்டோர் முறையே 10 இடங்களுக்குள் உள்ளனர் . தமிழ் சினிமாவை பொறுத்தவரை , ஆஸ்கார் நாயகன் ஏ . ஆர் . ரஹ்மான் ரூ . 66 . 75 கோடியுடன் 11 - வது இடத்தை பிடித்துள்ளார் . சூப்பர்ஸ்டார் ரஜினிகாந்த் ரூ . 50 கோடியுடன் இந்த பட்டியலில் 14 - வது இடத்தை பிடித்துள்ளார் . ரஜினியை தொடர்ந்து , நடிகர் விஜய் ரூ . 30 . 33 கோடியுடன் 26 - வது இடத்திலும் , விக்ரம் ரூ . 26 கோடியுடன் 29 - வது இடத்திலும் உள்ளனர் . சூர்யா மற்றும் விஜய் சேதுபதி தலா ரூ . 23 . 67 கோடி சம்பளத்தை ஈட்டி 34 - வது இடத்தை பகிர்ந்து கொண்டுள்ளனர் . தனுஷ் ( ரூ . 17 . 65 கோடி ) 53 - வது இடத்திலும் , டாப்சி ( ரூ . 15 . 48 கோடி ) 67 - வது இடத்திலும் , நயன்தாரா ( ரூ . 15 . 17 கோடி ) 69 - வது இடத்திலும் , கமல்ஹாசன் ( ரூ . 14 . 2 கோடி ) 71 - வது இடத்தையும் பிடித்துள்ளனர் . நயன் , தனுஷ் , விஜய் சேதுபதி ஆகியோர் கூட இடம்பெற்றுள்ள பட்டியலில் தமிழ் சினிமாவில் ரஜினிக்கு அடுத்து அதிக சம்பளம் வாங்கும் அஜீத் பெயர் பட்டியலில் இல்லாதது பெரும் ஆச்சரியமாக இருக்கிறது .


இந்திய அணியில் ஓய்வறை உணர்வுகளை டெஸ்ட் அணியில் இடம்பெற்றுள்ள இளம் வீரர் ரிஷப் பண்ட் வெளிப்படுத்தியுள்ளார் . இங்கிலாந்துக்கு எதிரான டி20 மற்றும் ஒருநாள் முடிந்த நிலையில் , டெஸ்ட் தொடர் வரும் ஆகஸ்ட் ஒன்றாம் தேதி தொடங்குகிறது . இங்கிலாந்துக்கு எதிரான டெஸ்ட் போட்டிக்கான அணி , கடந்த 18ம் தேதி அறிவிக்கப்பட்டது . இந்த அணியில் இளம் வீரர் ரிஷப் பண்ட் இடம்பெற்றுள்ளார் . அணியில் சீனியர் விக்கெட் கீப்பரான தினேஷ் கார்த்திக்குடன் ரிஷப் பண்ட்டும் சேர்க்கப்பட்டுள்ளார் . இங்கிலாந்தில் நடந்த இங்கிலாந்து லயன்ஸ் மற்றும் வெஸ்ட் இண்டீஸ் ஏ அணிகளுக்கு எதிரான முத்தரப்பு ஒருநாள் தொடர் மற்றும் அங்கீகாரமில்லாத டெஸ்ட் தொடர் ஆகியவற்றில் சிறப்பாக ஆடினார் . ஐபிஎல் தொடரிலும் அதிரடியாக ஆடி அனைவரின் கவனத்தையும் ஈர்த்தார் . வித்தியாசமான ஷாட்களை ஆடும் ரிஷப் பண்ட் , எந்த வரிசையில் களமிறக்கினாலும் சூழலுக்கு ஏற்றவாறு ஆடினார் . ஐபிஎல் மட்டுமல்லாமல் , இங்கிலாந்து மண்ணிலும் சிறப்பாக ஆடியதால் , இங்கிலாந்துக்கு எதிரான டெஸ்ட் தொடரில் இந்திய அணியில் ரிஷப் பண்ட்டிற்கு வாய்ப்பு வழங்கப்பட்டுள்ளது . ரிஷப் பண்ட் அனைத்து விதமான போட்டிகளுக்கு ஏற்றவாறும் சூழலை உணர்ந்து ஆடக்கூடியவர் என்றும் அவரது முதிர்ச்சியான பேட்டிங்கை வெளிப்படுத்துவார் என்றும் இந்திய ஏ அணியின் பயிற்சியாளர் ராகுல் டிராவிட் நம்பிக்கை தெரிவித்துள்ளார் . இந்நிலையில் , இங்கிலாந்துக்கு எதிரான டெஸ்ட் அணியில் இடம்பெற்றுள்ள ரிஷப் பண்ட் , இந்திய அணியின் ஓய்வறை சூழல் குறித்த கருத்துகளை தெரிவித்துள்ளார் . இதுதொடர்பாக பேசியுள்ள ரிஷப் பண்ட் , இந்திய அணியின் ஓய்வறையில் நேர்மறையான எண்ணங்களும் சிந்தனைகளுமே இருக்கிறது . சீனியர் வீரர்களுக்கு மத்தியில் எனக்கு கிடைத்துள்ள இந்த வாய்ப்பை சரியாக பயன்படுத்தி சிறப்பாக ஆடுவேன் என ரிஷப் பண்ட் நம்பிக்கை தெரிவித்துள்ளார் .